
U KHUN JONG U KLOP 



Acc. No 

Class No. Book No 

Author • < 2 _ 

Title O 

RorrniA/or'*' 





Ace.No.ih^l^4-^ 

DISTRICT LIBRARY 

GOVERNMENT OF MEGHALAYA 

Ri • BHOI 

1. Books may be retained fora period not 
exceeding 15 days by members. 

2. Books may be renewed on request at 
the discretion of the Librarian. 

3. Dog-earing the pages of a book, 
marking or writing therein with ink 
or pencil, tearing or taking out its 
pages or otherwise damaging it, will 
constitute an iniury to a book. 

4. Any ',uch Injury to a book Is a serious 
offence; Unless a borrower points out 
the Injury at the time of borrowing the 
book, helshe shall be required to re- 
place the book or pay Its price. 

Help to keep this bo '• *>G 8h 4 clean 


y 

U KHEL 

U KHUN JONO U KLOP 









KA JINGKYRMEN 


1) K.O Jingkyrmen pha dei ka tynrai 
Jong ka jingkmen 

la pha ngi ap ngi-khmih lynii, 
Lano phan wan ha Ri jong ngi 
To wan pynbch ka Iyer suhsieng 
To beh nyngkong ha ki thiiew Ing 
Nangta sawdong sawdong to par 
Sawdong ka Ri iang saionsar 
Da bor jong pha ka Pap ka Sang 
Bad buit soitan kan kiew sarang 
Kan duh kan dam ka jingmut sniew 
Kan im kan khie ka jaitbynriew 
Ka Hok hangta kan long kynrad 
Ka Pap ka Sang kan kylla mrad. 

2 ) Ko Jingkyrmen to thaw thymmai 
Hapdeng u lyoh to shat jingshai 
Lada pha paw u briew iin kmen' 
Namar pha dei ka Jingkyrmen 
Lada pham paw jingim kan kut 
IT briew Junom un iuifl jingmut 
Namar lada pham paw ma pha 
U briew marwei un khih pisa 
Hangta ka jingdum tliw kan lap 
Ha jinglynga u briew un lap 
Lada shisha na ngi pha phet 

JCa Ri junom kan sah khun swet 
U soitan sniew hangta un phon 
Bad ngin sa iap ngin sa kyllon. 

Hapdeng u lyoh ba iong ba rbcn 
Nga i ka dak ka jingkyrmen 
Khlik khlik, khlek khlek ka wan thabu 
Ka thaba lep kum sai rupa 
Ka Jingkyrmen sa shisien pat 
Ka pynkynmaw ba kam ju rngad 
Dei bangta hi ia dohnud briew 
Ka Jingkyrmen ka wan kyrsiew 
Sa shisien pat ban phai kylla 
Ban im jingini ba hok ba bha 
Ka Ri hangta kan pashait shar 
U lyoh ba dum un sa khuid kdar 
Namar ka dak ka Jingkyrmen 
Ka la wan paw ban ai Jingkmen. 

4) U Klop, u kpa u Khel, u ngop 
U shah phyrnop hapoh ka pop 
Shithi khadduh u thoh u phiu 
la la ka Ing u pynlynga 
Shithi khadduh jong u ka kren 
Ka spah bam klop phim bit ban kmen 
Nangta ki rai da mon sngewbha 
Ban iin jingim ba hok babha 
Ki ieng rangbah, ki kut jingmut 
Ka spah bymhok ki kynther lut 
Nangta jingsiik ka wan phai pat 
Ka Jingkyrmen Junom kam rngad 
Hangta jingsuk jingkmen ka wan 
Ka spah umsyep ka roi ka san 



U KHEL U KHUN JONG U KLOP 

Hadien ar taiew ba la tep ia U Klop, ka 
kong Pan ka kynmaw rngai ia kiei klei baroh 
kiba la jia. Ka pyrkhat ia ka shithi ba khadduh 
jong u Klop bad ka khia ka jingmut jingpyrkhat. 
Kalba ka nang pyrkhat ka nang mutdur laiphew- 
jait. Kam kynmaw lut ia ki kticii ba u la thoh 
hynrei ia ka jingmut ka kynmaw kyndiang. 
Ka bun jingmut jingpyrkhat. Ka don marwei ha 
kamra thiah. 

Ka kong Nob ka isynei ia ka kong Pan bad 
ka ju ialeh ban pynklet da kaba pynbyrngia ia 
kane katai. Ka ithuh ba ka Kong Pan ka dap da 
ka jingkhuslai bad hapdeng ka jingbun kam ba 
ka trci jingtrei ka ialeh ban leit kren ia ka Kong 
Pan da kaba shu kylli ia kanc katai. 

Ha ka por shi baje mynsngi jong ka sngi 
saitjain ka kong Pan kam shym wan dih sha. 
Ka Kong Nob ka leit ai sha ia ka ha kamra 
thiah bad ka lap ia ka Kong Pan ba ka shong 
halor mula bad ka shan ia ka tmoh da ka kti 
kamon. 

“Kane ka sha jong phi kong” la ong ka 
Kong Nob. Ka Kong j^n ka shim. Ka Kong 
Nob ka shong ha kawei pat ka mula kaba don 
hangta bad ka ap ia ka katba ka dang dihsha. 

‘*Ngaii leh kiimno kong ia u thie u Sohkhia 
ha kper?*’ Ka kylH ‘*la dei ban sieh dieng 
thynram ban p)^pur sha rynsan. Ynda phi la 
dep dihsha ngin ia leit peit lang mo kong.’* 

“Ia peit hi ma phi katba jbit” ka ong, 
“ngam pat sngewkwah leit kper.” 

“Phim dei te kong ban pyakhuslai than 
kumne? Peit noh ia ka kper ka phrah, ki jhur ki 
jhep ba phin klet noh ia kiei kiei baroh” ka ong, 

Ka kong Pan ka sngap bad ka dih ia kr'. sha. 

“Pyrkhat ia lade, pyrkhal ia ki khiin de” la 
ong biang ka kong Nob, “Peit ia ka iing ka 
sem bad ia ka kper ka phrah ba phin palei”. 

“Nga shaniah ia phi bad ia ka Rel, nang ia 
peit ma phi” ka ong bad ka ai artad ia ka Pela 
sha. 


“Ka dei seh kong” la ong ka kong Nob, 
“phi ruh phin kham sting ka pyrkhat khuslai. 
Ia phi ngin ia peit shiphang.” 

Ka Kong Pan ka ieng bad ka leit lang bad 
ka kong Nob. Tang shiphang ka wan rung noh 
sha iing. 

Ka Kong Nob ruh ka wan lang noh sha 
iing bad ka rung ha iing sbetja. 

“I kong in shu sngewsih sab kiunne te kam 
long” ka ong ia ka Nob. 

'*Dei sa tang ka por phi kong Nob kaba 
lah ban pyntngen ia i** la ong ka Rel. 

''Ngam ju kham iohi ba ki briew kin sngew- 
sih sah kumne,” la ong ka Kong Nob, “imat dei 
ba iapmynsaw phi Rel.” 

“Kata ruh kawei,” la ong ka Rel, “hynrei 
kaba ktah eh ia i te dei kato ka shithi ba ki pule 
ha ka sngi tep. Ki jong u Khcl bad ka Thei ruh 
hynnin ki khlem ia bamja.” 

U Khel bad ka Thei barabor ki ia shong 
tang para ma ki. Ki ia kren arngut arngut barob 
baroh shi sngi. Teng teng ki leit sha ka kmie bad 
baroh lai ngut ki shu iashong sngewsih. Isynei 
shi rukom ia ki bapli kiba ju mlien ha ka shait 
shait shew shew. 

“Tip i Pasan in wan ne em shibit” ka Thei 
ka ong, ‘ hynnin i khlem wan.’’ 

“In wan” jubab ka Kong Pan, “hynnin im 
lait ba i bun kam.” 

“Tip kato ka shithi jong i papa ka dbn ha 
ei?” ka kyUi. 

**Ngam tip” jubab ka Kong Pan, ka da 
jaw ununat artad, “Ngg la iit ngam lap.^ 

U Khel u shu sngap. 

Ka Kong Nob ka iohsogew ba ki kwah ia 
ka shithi. Ka khot ia ka Rel sha iing shetja. 

*‘Ka la dei ba ong ma phi phi Rel” la ong ka 
Kong Nob, “ki ia kynmaw ia ka shithi.” 

“Kiba pli” la ong ka Kong Rel. 

Sa shiphang ka Kong Nob ka wan rah sha 
ia u Khel bad ka Thei. 

U Khel u duwai shwa ba kin iadih. U duwai 
slem haduh katta katta u da kyrpad jur ia U Blei 
ba Un iarap ia ki ha ki Hang baroh. 

Ka Kong Nob ka trei ia la ki kam kumba 
ka ju Irei bad ka rwai artap — 

Ma Me A Blei Tang Ma Me hi 
Ba lah ban ai jingtngen, 

Hapdeng jinglong mynsiem rangli 
Kyrshan Ma Me ia la. 

To Pynkup bor pynkup thymraai 
Pynkup Ma Me A Blei 
Sa shisien pat jingtngen to ai 
To ai Ma Me A Blei. 

Ka Kong Nob ka la trei palat khadsan snem 
bad ki, ka sngewlem shibun eh ia ki. Ha ka jii^- 
long ba sngur ka sngewsih ia kaei kaba la ji^ ha 
iiflg Jong ki. Kam niew bein ia u Klop ne iano 
iano na Id hynrei ka sngewlem ia ki. 

Ha ka por lai baje janmiet u Prom bad ka 
Kong Sani ki wan mih. U shongkai bad ki ha 
kamra shongkai u iathuh khana pynmyllen ia ki. 
Ki ruh ki sngew shngain shibun hate u don 
ma u. 

“Hangno kong kato ka shithi” ? kylli ka 
kong Pan, 

“Ka shithi aiu?” u kylli. 

“Ka shithi khadduh jong i te”, ka ong. 

“Nga la tep lang ha kato ■ ka sngi ha ka 
por ba pynnoh khyndew*’ ujubab, “Ym donkam 
ban buh ia kato ka shithi. Phim dei ruh ten 
kynmaw shuh ia ka”. 

“Balei hep?” kylli ka Kong Sani, “Wat pyn- 
khuslai than ioh phi ioh pang pynban. I^rkhat 
ia kine ki khun, ia ki jong u Khel, jong ka Thei 
bad ia klne kiba rif’. 

Ka Kong Panka sngap. U Khel bad ka 
Thei ruh ki shu ia sngap katba ki khun rit pat 
ki dang ia myllen ialehkai ha ling shetja. 

“Khie khun phah theh sha ia ki jong i pasan 
bad meisan” ong ka Kong Pan. 

Ka Thei ka leit phah khreh sha. 

Hamar kata ka por wan rung u Alom bad u 
Phred. Ki ia shongkai lang ha kamra shongkai- . 

“Ngi la mut bi ban ia wan kai hynrei shu 
kumno re kumno lapmiet ia kane lapmiet ia 
katai” la ong u Alom, “bynnin baba nga poi 
sba iing u bah Phred nga ia wer ia i ban ia wan 
kai khnang nob namar naduh ba dep tep ngi 
khlem ia poi shuh”. 

“Khublei shibun bab” la ong ka Kong Pan, 
ha ka sur kaba rit bad kaba jem. 

Ka Kong Pan ka tip ba u Alom bad u Phred 
ki la shah pynshitom ba shet u Klop. Ka lyng- 
ngoh ba wat la ki la shah pynshitom kirn ^ym 
buh nud ei ei ruh ia u Klop ne shun ia ka iing 
jong u. Ka iphylla ia ka jingsuk jingkmen myn- 
siem jong ki. U Prom bad ka Kong Sam ruh 
ki tip lut shaphang ka jingshet jong u Klop ia ki. 
Ka jinglong jai jai jong u Alom bad u Phred ka 
la pynlong ia ki ba kin niewkor niew burom ar- 
shah ia kine arngut. 

Ka Kong Rel ka wan rah sha. U Alom u 
duwai shwa ban ia ^ sha. U duwai ia ka Kong 
Pan bad ia ka iing jong ka baroh kawei. 

Katba ki nang ia shongkai ka Kong Pan ka 
jaw ummat haba ka ong ba u Klop te u la leit 
beit sha dujok. 

‘‘Ngam artatien ei ei ruh”, ka on^, “ka 
shithi jong i ka kren shai ia kata. 1 la iohi lypa 
ia ka jingjynjar bymjukut**, ka da jaw ummat 
artad. 

U Khel bad ka Thei ki ia iam. U Prom 
u mai ia ki ba kim dei ban leh kumta. 

“Uba leit u la leit*’ u on^, “u poi sha bneng 
ne sha dujok niano ban tip ia kata, Phi dei ban 
pyrkhat thymmai ia la ka jong ka jingim.” 

“Nga pat,” la ong u Phred,, “nga pgeit 
ba u bah Klop u la poi sha dwar U Blei. iGto 
ka shithi jong u ka kdew ia kata- U la ia 
kynduh ia u ksuid markhmat bad la kern ka 
jingtieng la u. Haba u la tieng ngam artatien ba 
u la duwai ha U Blei bad u la pan map na u.” 

“Mynno u thoh ia kato ka shithi” kylli u 
Alom. 

“Ha ka 26 tarik u Jylliew ha ka por shi- 
baje mynmiel” la ong u Prom, “u soi ia ka 
kyrteng, u thoh ruh ia tarik bad ia ka por.” 

“U lap ha ka 28 tarik u Nailur” la ong 
u Alom, “u la lait im. Palat laibnai u la ion 
por ban pbai sha U Blei. U la ioh jingmap. 
Phi dei l»n sngewkmen ba U Blei u dang ieit 
ia u bad ia ka iing jong phi.” 

“Ka dei kein,” la ong u Phred “haba katto 
u la phla hakhmat u briew, ha khmat U Bid 
lei lei te u la phla lut hi keifi. Phin ia artatien 
lei ia kata.” 

Ka Kong Pan bad la ki khun ki i ehai ks 
jingmut jii^yrkluit. KI sngap da kaba kdien. 



**Da ka jingphla jong m Klqp, ngi ruh ngi 
la lait na ki jingpynshitom baroh. Ki pyllait 
ia ngi khiem da tohkit shuh sku pyllait beit 
kumto”. La ong u Phred. 

“Ngi ngat namar ka bishar biiew bad ngi 
la lait pat da ka bishar Blei, ba phla u Klop” 
la ong u Alom. “kata hi ka del ka dawbah 
ba U Blei Un map ia u Klop.” 

Ha ka por saw baje wan rung sa u Slep, u 
^aibar jong u Klop. U Slep u la mynsaw 
Jut ha kata ka aksiden hynrei um shym iap. 
Mynta u la kham koit u la mih na hospital 
kumba shitaiew tam ei el. Um shym lah ban 
wan on tep ia u Klop bad u wankai khnang 
noh ha kata ka sngi. 

U ia pur ia kata ka aksiden kaba u ruh um 
sngewthuh kumno ka leit jia. 

“Ynda nga pyrkhat mynta phi kong’’ u ong 
ia ka Kong Pan, “kato hi ka taiew baroh shi- 
taiew ka long kaba phylla.” 

“I Bah kein,” u ong “shwa ban jia kato 
ka aksiden, ngi ia wan sha Sohra. Kumba 
artaiew shwa kato ka aksiden, i bah naduh ba 
mih haduh ban da wan pbai i duwai ha kali. 
Tip i duwai ia ei ia ei ruh ngam sngewthuh. 
Wat haba leit trei wan trei ruh i long kunrno 
re.. I ong ia nga, wat ju thok, wat ju tuh, wat 
ju lah kano 'l^o ki| kam ' sniew namar 

tang katno ngi dei ban iehnoh ia kane ka pyr- 
thei.*’ 

Baroh ki ia sngap ia u Slep. 

Ka Kong Pan lei lei ka da peit lyngngoh ia u. 

“Ha kato ka sngi aksiden pat?’’kylli uProm. 

“Ani ha kato ka sngi aksiden lei lei te i da 
duwai jam bba hi kein. I shu pan map shi 
pan map na U Blei . I khaprip bad i duwai ba U 
Blei un map noh ia i.” 

Baroh ki shu ia sngap. U Slep haba uia- 
thuh ia kata u da syep u da syar. Ka rukom 
iathuh kaba kham pher namar u kyrbeh kum 
ba dang shu jia ha kata hi ka khyllipmat. 
Nangta shuh shuh u ong, “ynda la palat 
Guwahati pat i rwai, i da kmen haduh wow. 
N^m da kynmaw bha ia ki ktien hynrei i ban 
shi ban ia kine ki ktien. 

Nga la suk nga la suk 

Me la map ia nga. 

pat de n^m poi pyrkhat ei ei nih. 
Nga niah la ka niah. Lada nga pynieng noh 
ia ka kali nga tharai ngin nym aksiden. 

“Phin da pynieng ruh, kaba dei ban jia te 
ka jia hi”, la ong u Prom, 

Kata ka jingiathuh jong u Step ka la pyn- 
tngen ia ka dohnud. jong ka Kong Pan bad ia 
ki khun jong ka. 

U Slep um shym shongkai &lem. U leit noh 
kham kloi namar ba um pat da kh!ain bha. U 
Alom bad u Phred ruh ki ia mih noh shiphang 
hadien ba la mih u Slep. U Prom bad ka kong 
Sani te ki ia shongkai haduh ban da miet bha. 

Ha kata ka miet baroh shi miet ka kong 
Pan ka la iohthiah suk. Ki jingpyrkhat khu^i 
jong ka baroh ki la wai lut. Ka la im ka jing- 
im ba thymmai. Ka la bam ka la dih bad ka 
la lum ka la lang. U Khel bad ka Thei ruh ki 
la palei ka jingmut jingpyrkhat ka shithi kam 
shym pynkhuslai shuh ia ki bad mian pa mian 
ki la ioh pat ia ka Jingtngen. 

U Khel bad ka Thei ki la kylla bak-]y-bak 
ka jinglong. Ki la im donburom iaid donbu- 
rom. Ki la kyUa long ki khynnah samla kiba 
tip sngi tarn bad ba tip briew tarn ha kata ka 
dong kaba ki shong. Ka kong Pan kam khu> 
slai shuh na ka bynta la ki khun. Ka la palei 
ka jingmut jingpyrkhat. Baroh ^i iing mynta 
ki la kloi ban aiti ia lade na ka bynta ka hok. 
Ki la isih ia ka bymhok bad ki la sheptieng 
ia U Blei. Ki la p^khat synia sngi kumno ban 
im hok leh hok noh. U Khel um ju shang 
ramia ^uh bad ka Thei ruh kam ju shon^hit 
lynunuh shuh. Ka ' jinglong ba la kylla jong 
ki ka la pynlong ia ki lok barim jong ki ban 
khlad lok noh na ki. 

Ka Kong Pan wat la ka la mad ia ka 
jingsuk hynrei teng teng ka dang don hi kaei 

re kaei kaba pynkhuslai jingmut ia ka. Kam 
shai jingmut satia ia ei ka khuslai. Ki khun 
kim pyndik shuh ia ka bynrei balei ka khu- 
slai —kam tip ia ka daw. 


Ha kawei ka sngi wan poi ka Kong 
Riap ha ka por ar baje janmiet. Ka shu wan 
kai hynrei kam shym ia pur ei ei ruh ia kaei 
kaba u Klop u la leh ia ka. Ki ia shongkai 
ha baranda bad ka Kong Riap ka krcn tang 
ia kici kiei kjba bha bad kiba pynsngew bhu 
lait noh bn ka khnium ia lade ba kam da koit 
da khiah bha. 

“Imat ynda la noh ka met phi pyrsa shu 
pang naei ieh naei. Ki khmat ruh la Ihapbre. 
mynta lei Ici u ia ong ba nga la ioh sa kata 
ka high blood. Tang bakla lei ka bam tiak tc 
la king baiong sa ka khlich" ka ong. 

“Phi la don katno kiaw mynta” kylli ka 
Kong Pan. 

“Hynniew phew ar sa ban dap” ka jubab. 
“Ki jong u Khel ki ia leit klas?” 

“Kim pat ia leit,” jubab ka Kong Pan, “U 
Kliel un leit kollej biang.” 

“Ka Thei pat de?’* ka kylli. 

“Kato ruh ka pule ha St. Mary V* ka jubab, 
“Khel, Thei ale ba. wan i meikha” ka kJbot 
ia ki. 

"To da ia minot khun, da ia leh tipsngi 
ban suk ka kmie. Ia peit lem ia ki para ho 
khun. Oh ka pyrthei mynta ym ithuh ilhaw" 
ong ka Kong Riap, "U nna nga u ha nga suda.*' 

U Khel bad ka Thei ki ia shongdonakor 
bad shah shkor ia kaei ba ka Kong Riap ka 
ong. Ki ia mynjur bad ka jingkohnguh jong ki 
ruh ka i shisha kumba ka mih naduh ciohnud. 

"Ngi kiba la ty.nmen kumnc phi pyrsa” la 
kren biang ka Kong Riap, “ngi la kham shem- 
phmg shaphang ka bneng bad ka dujok. Ka- 
ei kaei ka bymhok ka ai jingkmen tang sliipor 
liynrei dei ka lynti bih sha dujok. Sha bneng 
te em. Katno slem eh ngin im ha kane ka 
pyrthei. Nga nga la dap hynniew phewar snem. 
1 mei Jong ngi ha p )r ba i i iap i dap khyndai 
phew wei. Hynrei ita i khyndai phew wei sncni 
i long aiu. Im tymmen katno katno ruh ngin 
kut hi ha kawei ka sngi na kane ka pyrthei. 
Ngi hap kein ban pyrkhat ia ka byinjukut, sha 
bneng ne sha dujok, kat kum ki kam ba ngi 
leh ha pyrthei,” 

Ka Kong Pan ka shu sngap btd ka i khuslai. 
Ka tyrwa sha ia ka Kong Riap hynrei kam 
treh dih. Sa shiphang ka leit noh. 

Ha kata ka miet ka Kong Pan kam shym 
iohthiah baroh shimiet. Ka la wan biang ka 
jingpyrkhat khuslai shaphang ka shithi ba Iwad- 
duh. Ka jingsngew tngm kaba ka la ioh na ka 

jingkren jong u Alom bad u Phred bad kham- 
tam eh na ka jingwan iathuh Jong u Slep ka 
la jah noh nia ka; bad ki kyntien jong ka 
Kong Riap ki la pynkhuslai biang ia ka. 

Ha ka por shi baje mynmiet ka iohsngew 
ba don ba iakren ha iing. Ka sngap ka ioh- 
sngew ba ki ia kren ha kamra shongkai. Ka 
ka sngewphieng ka khlieh. Ka pyrthei baroh 
kawei ka la iohthiab jar jar hynrei ki ei kein 
kita kiba ia shon^ai ha kamra shongkai. Ka 
khie shong halor jingthiali. Kam iohsngew shuh 
ia ka jingiakren. Hamar kata ka por u khun 
khatduh uba thiah lang bad ka u iam. Ka 
dem bad ka thab tok tok na met ba un ioh- 
thiah biang. Sa shiphang u ioh thiah. Ka 
shong biang halor jingthiah. Sa shiphang ka 
iohsngew ba jyrhoh. Ka khie sor sor, ka sngap 
bad ka iohsngew ba iam ka kynthei briew. Ka 
leit sha kamra thiah ii Khel, um don ha jing- 
thiah. Ka khot. u thie na kamra shong kai. 

U Khel bad ka Thei ki dang ia peit. Ki 
ia shong ha kamra shongkai bad ki kynmaw 
ia u kpa ba la lap, khamtam ia ka shithi ba 
khadduh jong u. Ka Thei ka iam namar ba 
u Khel u ong, “tip balei kein i pa i iap myn- 
saw? Lada dei ba i niah hi ngin kum tharai 
ba i pyniap hi ia lade namar ba i thoh ia kato 
ka shithi.” 

”Wat oBg seh bah kumts wat ong” la «Mig 
ka Thei bad ka iam artad. 

Ka Koog Pan ka rung ha kamra shongkai 
bad ka phah ia ki to ki kin thiah nob. 

U Khel tod ka Thei ki ia leit sha kamra 
thiah bad ki ia thiah noh. Ka Kong Pan ruh 
ka leit thiah noh. 

‘‘Ba ngan da tip ba kin ia khuslai katne 
katne ia kato ka shithi, ngan jin da la pule 
tang ha lade bad ngan thang noh artad ia ka” 
la ong u Prom. 

“Phin leit tip shano” la ong ka Kong 
Sani, “nalor kata ba i da tah bha bad ba i da 
kwah artad ban pule ha ka sngi tep.” 

“Kata keiii" u ong, “khreh noh artad phi 
ngin ia leit kai biang sha iing Jong ki.” 

U Prvii.i had ka Kong Sani ki poi ha iing 
ka Kong Pan ha ka por ba u Khcl u dang 
u kren ia kata ka shithi bad ba ka Thei pat 
ka iam. 

“Shithi .shi shithi’’ la kren dumok u Prom, 
“Phi ia iam ia ka shithi ne phi ia iam ia u 
kpa. Nga la ong bym bit shuh te ban iam. 
la sQgap noh. Khie ia trei ia la ka kam ka 
kam.” 

U Khel u kdup ia u pasan shiliang ka kti 
bad ia ka Thei pat shiliang ka kti. U Prom 
u sneng ia ki jai» u pyni ba ia ka bneng 
bad ka dujok u briew urn lah total. 

“Phim dei ban pyrkhat ia kajuh shi kajuh.'’ 
u ong, '‘Phi la ia pyrkhat than. U kpa jong 
phi haba u thoh ia kato ka shithi ka pyni ba 
la kern ka tieng. U la sheptieng ia u ksuid, ia 
ka dujok namar ki kani jong u bad haba u Is shep- 
lieng ia u ksuid u bricvv u phai sha U Blci. 
phi ia tip ne em ia kata.” 

Baroh ki ia sngap. U fChel u shong noh 
Iihvjk ha shuki rhri. K.a Thei ruh ka shong. U 
l^rom ruh u shong ha sliuki lynter ba shong ka 
Phei. 

“U briew uba dang tieng iano re iano u 
dang kyila kaba mut. U bym tieng shuh iano 
iano ruh u kylla ksuid iaiadc. U kpa jong 
phi um pat kylla ksuid. Ki briew kiba tieng 
ia U Blci ki antad ka loh pop. Ki briew 
kiba la kem tieng ia u ksuid pat, wat la ki 
dakait katno katno ruh, ki kylla kaba mut. 
Ki phai sha U Blei. U kpa jong phi u la ioh 
por ban kylla kaba mut namar u la thoh ia 
kato ka shithi la palat laibnai” la ong u 
Prom. 

Kumne ka long barabor. Haba don ba 
wan batai ia ki, ki sngew tngen. Da lade hi 
kirn lah pynshongnia shuh. Dei namar kata 
ka daw ka jingmut jong ki ka shu sdien sah. 
Dei kata hi kaba pynkhuslai pynkordit eh ia 
ki. 


‘*Balei Khel phi pyokhttdai: ralade katne 
katne?** 

U Khel u phai bad u ong, “Ngam 
tip nga shu khuslai. Baroh shi iing hi ngi ia 
khuslai. Phi wan mih na shano?” u kylli. 

“Nga wan khnang sha phi namar ba phi 
ia khuslai sat.” 

“Nga kynmaw ia ka dur jong phi hynrei 
ngam kynmaw shuh ia ka kyrieng jong phi” 
ong u Khcl. 

“Phin sa kynmaw. U Jingiap haba u wan 
ha uno uno no kano kano, u biicw ne ka bnew, 
ii shu wan la ka wan. Haba wan da ka jing- 
aksiden ngi Juh ong ka iap kyndit. Haba u 
briew u da pang da shitoni, khamtam haba 
u la khrew, ngi ju ong u la suk haba u iap. 
Teng teng ngi ong u la pynkhreh, u la lait 
na ka jingjynjar bad u la suk. Kata baroh ka 
long ka Jingpyrkhat jong kiba dang im. Hyn- 
rei kam dci kumta.” 

“Ka dei Icumno heit”? kylli u Khel. 

“Lada u iap ha kano kano dur ruh, ha 
u shimet ka dei ka jingiap kyndit. Wat haba 
u la pang khrew ruli haba u Jingiap u wan 
uta uba iap u kyndit. U Jingiap ha uba lap 
u wan kyndit.” 

U Khel u sngap u peit sah. 

“Ngam .sngewthub.” ong u Khel. 

“Phin sa sngewthuh.” 

“Balei?” nfa ruh nga la deiban iapnoh?’* 
kylli u Khel. 

‘'Ngam tip uei u ban tip lypa. Mano ba lah 
ban buhpor lypa lano u Jingiap un wan?” u 
sngap. ■ Nangta u kren biang 

“Phin sa sngewthuh te, No one can keep 
appointment with death,” n ong. 

U Khel u peit ia uta u briew u lyngngoh. 
U ithuh ia u hynrei urn kynnaw ia ka kyrteng. 
U nang lyngngoh shuh ba u kren da ka 
pharengdu. Ha Jade u rant dur ba lehse u 
dei uwei na ki paralok ba u la ju ia kynduh 
teng ha ka por ba u dang iaid sngewbha. 

“Nga mut ban ong ba ngim lah ban tip 
la no Jingiap un wan bad dei namar kata ka 
daw ba ngi dei ban iai pynkhreh ioh u wan ha 
kano kano ka por.” ong uta u briew bad u da 
rkhie artad kdok, kdok, kdok, “ale ngin la 
leit kai noh” u ong. 

“Em phi yn ia leit kai shano katta miet” 
ong u Khel. 

“Tang shiphang ngin ia wan noh” u ong. 

UKheUkbjc.u khrebbadkiia mihnaiiat 

'*Ngin ia laid da kjat, nsin nym ia rah kali’’ 
la ong u Khel. 

“Ym donkam kali, ai briew noh kato ka kali” 
u ong. 

Ki ia iaid baroh amgut bad ki ia poi sha 
Park. Kli ia shongkai halor u phlang hajan 
ki syntiew kulab. 

“Ki jaka iaid kai kum kine ki dei shisha 
ka spah ia uba bun uba lang, ia kiba duk kiba 
toi. Ki khynnah ruh kin ia ioh leh sngewbha 
hangne” u ong, “dei ban shna bun tylU kum 
kine.” 

“Nga sngew kumba la miet h 3 mne dang 
mih na iing hynrei dang hynriew baje du” la 
ongu Khel. 

“Ong ia i mei ba im dei ban die ia ki 
jingdon jingem jong i. Ira dei ruh ban pyndon- 
kam shuh ia ki hynrei ban shu ai ei noh ia 
kano kano ka seng ba bha” u ong. 

“Kiei kita ki Seng ?” la kylli u Khel, “lada 
ngin ai lut kumta haei pat ngin ia shong.” 

“Ai tang ia kito kiba la thied da ka spah 
bymhok. Ki pisa ruh kiba la lum da kajing> 
bymhok deiba n ai ei noh sha kano kano 1^ 
kam,” la kren biang uta u briew. 

Nangta ki ia ieng lang barob amgut bad 
ki ia leit ban shong ha ka ben dewbilat. Uta 
u briew u kdew ter ha ka list kaba u la rah 
lypa. Hangte don ki kali, ki iing, ki jaka, ki 
pisa ruh shilak phraphew hajar, ka pynthor kba 
bad ka karkhana ot dieng. 

“Peit bha” u ong, “ia kine baroh wat bnh) 
wat die h>’nrei ai ci noh na ka bynta ki kam 
ba bha. Lnda phi ia die ruh ai ei lut ia ki 
pisa sha ki briew. Wat pyndonkam na ka, bynta 
la lade namar lada phi pyndonkam phi pun lynti 
sha dujok. Kine kim dci ba la thied ia ki da 
ka kJmai hok hynrei da ka bymhok. Kumta 
kim dei Ki jong phi. Sam ei noh khlem da 
nynsah mim iano iano ruh.” 

Nangta ii ieng u ialam ia u Khel sha kawei 
pal .Ka jaka Kaba ii Khel um tip. Kata ka 
;aka k'l long liim bid ki hap ban kiew ha duh 
ba Kin da oo: ha Miar ha kaba don ka jaka 
kaba madaa kum ka miej. 

-Ieng nangne, peit shathic. phi iohi aiu ?” 
u kylli. 

“Ngam iohi ci ei ruh. Ka dum palat” 
la ong u Khel, “hynrei nga iohsngew tang ka 
jingiam jinglynniar jong ki briew.” 

“Ak nangne, peit shaphang sbatei” u ong. 
“lAi iohi aiu ?” u kylU. 

*‘Ka jaka kaba itynnad sat. Nga iohi 
shibun bah ki briew kiba ia rwai sngewtynnad, 
kiba dap tang da kajingkmen suda,” la jubab 
u Khel. 

*‘Nga shong ha katei ka shnong. Ka shnong 
kaba suk kaba kmen shi junom. Toi ngam 
donhok ban ioh shong ha katei ka shnong 
hynrei donbok ba U Blei u la map ia ki pop 
jong nga” u ong, “khie leit iathuh ia i mei 
bad ia baroh ha iing ba nga la ioh map 
ia ki pop jong nga.” 

“Kato ka jaka kaba ki ia iam a ynniar pat 
ka dei kaba kumno?” kylli u Khel. 

“Ka dei ka hima u Soitan,” jubab uta u 
briew, “ki briew kibapoi sha kato ka jaka ki 
dei kiba u Soitan u la pynkhraw ha ka pyrthei 
bad ki la leh ia ka mon jong u. Ki dei ki 
briew kiba iaid pynkhih tyrpeng sarong bad 
kiba sngewphuhmat. Kim shym ioh ka lad ban 
kylla kaba mut namar u Soitan u la ioh bat ia 
ki haduh ka sngi ba ki pynhiar mynsiem khad- 
duh ha ka pyrthei.” 

U Khel u ieng lyngngoh shiphang, Um 
nang kren shuh. U peit ia uta u briew bad 
kynsan kynsan u pyrta, “Papa, papa, 
dei ma phi du papa pleng. Kumno phi wan” 
Mar kumta u kynmt noh artad tin«d bad 
u shem ialade ba u don habr jingthiah. 
U Khel u shong halor jingthiah. U peit baje, 
la jan dap saw shiteng. 

*‘Ka jingphohsniew aiu kum kato.’* u ong, 
*‘tangba ka la sakhi shai ba i pa i la lait im.” 

U Khel ha ka step kaba bud, ynda u la 
khie thiah u long jai jai. Um shym kyndeh 
mynsiem ei ei ruh. Ha ka por ba ki dang ia 
dih sha step ha kamra bam ryngkat bad ka 
Thei bad la ka kmie, u la iathuh lut jai ia kata 
ka jiogiakynduh rngai Jong u bad la u kpa. 
Ka Kong Pan bad ka. Thei ki ia shah shlrar 
dngong kat haduh ba la dait thah ka sha Jong 
ki. U kynmaw lut khoit ia kita ki jingdon 
Jingem kiba la ioh da ka spah bymhok. U da 
batai shai ruh ba lada kim leh kumba la kwah 
u kpa kata kan pun lynti sha dujok, kaba long 
ka hima u Soitan. 

“Kurano mei phi pyrkhat?” u kylli, “nga 
te nga ong ba ngi dei ban leh kumba i kwah. 
Ha nga hi ka jingiakynduh bad i kam dei tang 
ka jingphohsniew.” 

“Ngin leh ia kata baroh. Sa leit khot ia i 
pasan ba ngin ioh iathuh ia i ruh’* ka la ong. 

**Ka thei kan leit khot ia i mei-ieit ba in wan 

Shane.” 

Ka jingkylla kaba khraw ka la wan ha iing 
Jong ka Kong Pan. Ka shithi ba khadduh Jong 
u ka la kren jam ha ki. Naduh mynshwa 
ka Kong Pan kam ju kwah ia ka spah 
bym hok hynrei kam lah kyrda. Katba ki 

sngi ki nangiaid ka la nang sngewthuh. 

nang sngewthuh ia ka jingthala jong ka spah 
bymhok. Ka kyamaw ia ki kyntien riewtym- 
men ba ha kawei ka sngi ka spah bymhok 
kan sa khyrwait kylla. Ka kynmaw ruh ba 
ki ju ong ba ka jingsngewkmen kan neh eh tang 
katto ^tne por hynrei wat hapdeng kata ka 
por mh ka jingmut jingpyrkhat kan kynriang. 
Kan pyrkhat tang ia kiei kiei kiba kynriang 
ban khyrwait na lyndet. Ka jingsarong ba poh 
kan pynkhyllew ia u briew bad ki kam babha 
jong u baroh ki long ka jingthala. Teng teng 
ka sngewtngen ba U Blei U la map ia 
u Klop, teng teng pat ka artatien la u la 
ioh jingmap shisha ne cm. Ka jingialeh kaba 
jur ka la don ha ka jingmut jong ka. Kam 
pat ju shem ia ka jingkordit kaba mynno myn- 
no ruh kaba kum kane. 

U Khel u leit sha iing u Pi om dang step 
ha ka sngi Palei. U lap ia u Prom ba u ieng 
ha baranda bad ki ia rung lang ha kamra 
shongkai. Mar iarung u Khel u iithuh ia kata 
ka jingiakynduh rngai bad la u kpa. Ka Hun 
kaba don ha kamra thiah ka iohsngew lut ia 
i^ei kaba u Khel uiathuh. Ka mih na kam- 
ra thiah bad ka khot ia la u para, u Shanlang, 
sha kamra shetja. Ka iathuh ia u bah u Khel 
u phohsttiew bad ba kin ai briew lut ia ka 
span jong ki. 

*’Naei phi tip?” u kylli. 

“Itei i ibiel i don ha loamra shongkai i wan 
khpt ia i pa ban leit sha iing jong i la shibit” 
ka ong. 

^*Kin ai briew lut ia ka spah jong ki, kin 
shu ai ei” ka ong, **liana ba wan ong i pa* 
khynnah ha ka jingphohsniew**. 

“Kata baroh ka mih na ka jingpyrkhat 
than” la ong u Shanlang, “phi kynmaw ia n 
Sidon?” 

“U ^idon aiu? u kpa ka Bansi?”ka ong 
“hooid nga kynmaw.” 

“Uto u lapmiet tang ka thoh tim. U tboh 
man ka sngi, um ju pep. U phohsniew nih 
man ka miet. Ba u la pynlcit jingmut than 
eh ia ka thoh tim u ju iohi ia ki nunfbef 
man ka miet.” 

Ka Hun ka rkhie. Kam shym ong ei ei 
ruh. “Phi i, i bah Khel ruh i la pyrkhat 
tang ia kato ka shithi ba thoh i pakhynnah” 
u ong “na kata ka daw kein i phohsniew.” 

“Ym dei tang ba phohsniew. I da ia kyn- 
duh te, i da ia kren ruh ia i pakhynnah” 
ka ong. 

“Sa peit lada ki ia kylla shisha, ki leh shisha, 
kumba la phah u nongiap te n^n ngeit hyn- 
rei kyrngah kblieh. 

Ha ka por san baje jadmiet u From s 
wan katba u dang ia shong ha kamm thiah 

u Khcl. Ka Kong Pan ka iathuh lut khoit ia 
kaei kaba la ktah ia ka img jong ki, kham- 
tam ia ka jingphohsniew jong a Khel. 

“Nga te kong ngam sngewdci shuh ban bat 
ia kito ki mar ki mata bad ia ka pisa kiba 
i la pynpaw slaii ha u Khel” ka ong “ka 
bha ba ki khun Jong nga kin khrong ban ia 
kaba kdup ia ka spah bymhok/’ 

U Prom u sngap. Um lah pynkut nia ia 
kata ka jingphohsniew. Sa shiphang u ong — 

“Ha nga hi kano kano ka bymhok ka 
long kaba sniew. Ka kyrtoh lyndct da kum* 
wei pat. Ka wan ha ka dur jong ka jing- 
lyi^kar jong ki khun ki kti ne ka pang ka 
^itom ne ha kano kano ka dur. Hooid wat 
lada ;^in tuh ruh, ka jingsniew ne ka pang 
ka shitom ka wan hi ha uno uno ruh hynrei 
haba ka jingiatiplem ka khuid, kata baroh 
ka wan da kawei pat ka jingpyntngen kaba 
na jrong.” 

“Nga sngewthuh kong ia kata. LJei hi 
u ban lait na ki jingjynjar ha kane ka pyr- 
thei. Haba ka wan ka wan la ka wan. Hyn- 
rei ha ngi te ka la paw shai ba ka dei ka 
jingbymhok. Nga lei ngam ju iohthiah, phi 
tip kong.” Ka sangeh sUphang. 

“Wat shwa ba in khlad noh ruh nga ju 
dap da ka jingkhuslai” ka ong biang. 

^‘Ka bha phi hep« leh kumba ong u Khel kat 
kumba u la iohi ha kata ka jingphohsmew” 
la oBg u Prcm, “tangba da iathuh ia kijong 
i kiaw de, lada kim pat tip.’* 

“Ia i mei nga la phah khot ha ka Thei. 
In sa wan mynta lane lashai” la ong ka Kong 
Pan, “Tip i mei in ong kumno. Kato ka iing 
kaba ha madan kaba u Khel u la iohi ha ka 
list ka dei kaba i la ai ia i Rit.” 

“Ia i Rit ?” kylli u Prem. 

“Hooid, i rit te, ka Ribha, ka para jong 
nga” ka jubab. 

“Oh! i Ribha’* u ong “ia kren kein.” 

U Prom u pynpaw ia ka jingkmen myn- 
siem ia kata ka rai jong ki. U sngew kmen 
ruh ia kata ka jingiohi rngai jong u Khel. 
U pyrkhat ba kiei kiei baroh ki jia ia ka ban 
pynbha. 

“Lada phi lah sbisha ban pyndep ia kaei 
kaba phi ia mut te hep nga ngeit ka Ri hi 
baroh kawei ka kyndit byimew,** u ong, ‘‘na- 
mar kaba phla ki nonglen ka pher shibunna 
kaM lap ^ kiwei i)at. U briew um nym lap 
imat ia kiba leh shisha ia kine ki jaid kam. 
Peit ia u Alom bad u I%red, kiba pli ki 
shu ngat tang namar ba shet u Klop.’* 

"‘Ngi te ngin pyndep kein kong,” ka ong 
“lada i mei im mynjur ia kato ka iing ba i la 
ai ia i Ribha, ngin nang pyndep shwa ia ki- 
wei. Nga la phah khot ia i tangba ngam shym 
iathuh ia ka daw. U Prom u shong kai haduh 
8 baje hynrei ka kmie ka kong Pan kam shym 
wan satia.” 

“Imat, 1 kiaw in nym wan phi hep mynta 
ka sngi” la ong u Prom, ngan “nang iaid noh 
ma nga”. 

“Phin iaid noh kong. Lashai te i mei i 
ia wan hi phi” ka ong. 

Ynda u Prom u la poi sha iing u la iapur ha 
iing ia ka jingmut joiig ka kong Pan. U 
sngew mynjur ia ka rai Jong ki. U sngewkmen 
ba U Blei u la kren ia ki. 

“Ka long kaei kaei kaba maian ba u 
Khel u leit shem kum kata ka jingshem” la 
ong ka Kong Sani, “kane ka nang sakhi shuh 
shuh ia ka jingdon Blei, Uba peit Uba iohi 
bad Uba tip lut ia kiei kiei baroh.” 

“Tip ioh long kum ka phohsniew u Sidon 
ne mei, ka phohsniew thoh tim” ong u San- 
lang urkhieartad. 

“Me uba lap miet tang ka kren kai me” 
la ong u Prom. 

“U Sidon u phohsniew ia ka Khalai, u 
Khel u phohsniew ia ka jingkylla kaba mat’* 
ia ong ka Kong Sani, *‘ka la iapher bak-ly-bak 
mem iohi.” 

U Sanlang u rkhie bad u sngap noh. 

“U Blei u dang trei kam haduh kine ki 
sngi” la ong u Prom, “ka donbokka Rijong 
ngi. Nga ngeit kane kajingjiakan pynkynduh 
la kiba bun/' 

Ha ka sngi kaba bud ka Tiakmon bad ka 
Ribha ki ia wan. Ki ia poi ynda la kem iong 
rein bad ki la pynkhreh jingmut artad ban sah 
miet. 

Ka kong Pan ka la batai lut bin ia kaei 
kaba la jia. Ka da batai bniah ia ka jing- 
phohsniew jong u Khel. Ka Tiakmon, bad 
ka Ribha ki ia sngap bha dngong. 

“Phi i khun” la ong ka Tiakmon, “nga 
ngam don ei ei ban ong. Kata ka jingphoh- 
sniew jong u Khel ka long kaba maian haduh 
katta katta. I pyrsa da kato ka shithi jong 
i i la phia paidbah ia la ki pop. Ka jingphoh- 
sniew jong u Khel pat ka long ba i kwah 
ban pyndep ia kaei kaba i la phla, khamtam 
baba i la poi sba kata ka Ri basuk.** 

“Kata kein mei ba nga ong nih, nga hi 
ia lade nga kwah ban pyndep noh ia ki jing- 
kwah jong i’* la ong ka Kong Pan. 

**Kiei kiti kiba don ha kata ka list kaba 
u Kktl n iathuh” kylli ka TiaJccnon. 

“Ka kong Pan ka iathuh bad ka ong, 
kato ka iing kaba i ai ia I Ribha ruh ka don 
ha kata ka list.” 

Ka Tiakmon ka phai sha ka Ribha. Ka 
Ribha ka pdt ia la 1^ kmie. 

“Tip phi ia sngew kumno” la ong ka kong 
Pan, ‘‘lada phim ia lah rai, ngin nang pyndep 
noh ia kite kiwei pat.” 

“ Yra lah rai, balei ?” la ong ka Tiakmon, 
“n© phi ong kumno khun,” ka kylli ia ka Ri- 
bhd. 


“Ai noh ia ka shnong kein mei ban pyn- 
long skul. Kato ka iing kaba ki pynlong skul 
mynta ka dei kaba ki shu ia wai” la ong ka 
j^bha. 

Ka k«ng Pan, U Khel bad ka Thei ki la 
kmen. Hangta ki la iarai lang bad ki la aiti 
ha u Khel ban pyndep noh ia kata ka jing- 
kwah ban pynphai mon sngewbha noh ia ka 
spah bymhok. Dang step ha ka sngi kaba bud, 
ki la phah khot ia u Prom. 

U Kh«l u pule ia kata kajingthoh kaba 
u la tboh lypa ha kata ka miet. 

Ka JlngpyBpliai mon SBsewbha Bah it ka 
Spah Bymhok 

Ngi kum ka iing baroh kawei 

Ngi la shem ia ka Jingkynduh kaba pher, 

Kaba phylla bad kaba maian 

Naduh ba i pa jong ngi, U Klop, 

I la khlad noh, ngi la da 

da ka jingsngew lyngnga mynsicm 

ba pynkhuslai sah. 

Ha ka 10 tarik u Naiwieng 
Ka la wan ka jingphohsniew 
Kaba phylla ha ka iing jong ngi, 

U khun nyngkong u da ioh ban ia kren bad la 
u kpa markhmat. 

Markhmat ha ka jingphohsniew 
Kaba maian bad kaba phylla. 

I iathiih ba U Blei U la map ia i 
1 la phah pynphai mon sngtwbha noh 

ia ka kamai bymhok baroh 
Sha kino kino ki Seng 
Na ka bynta ka kam kaba bha 

Kum ka jingai ba !a kylla kaba mut. 

Yn ym pynsah nam iano iano ruh 
Hynrei ka khubor beit kan long 
Ka Jingpynphai noh ia ka Spah Bymhok; 
Namar ka pyntroin, ka p>nkordit 
bad ka pyniap. 

La phah ia katei ka jingtboh jong u Khel 
sha ki kot khubor baroh. la ki pisa la ai ban 
seng hospital sha nongkyndong, ia ki iing la 
ai ban seng skul, bad seng hospital, la ki 
kali ruh la ai sha ki Hospital. Ia kawei ka 
iing la ai ha ka Seng Tipblei Tipbriew ban pyn- 
long ophis ban pynkynmaw bad iai pynkynma\\ 
ba ka Bymhok ka pyntroin ia ka iing bad ka 
pyniap ia ka Ri. 

Ki briew haba ki pule ia ka jingthoh jong 
u Khel ki la ia kren bun rukom. 

Don Idba ong ka bym lab ngeit 

Don kiba ong ka ba khyllah 

Don kiba ong ka ba shu thaw 

Don kiba ong ka ba shu leh mynleh 

Don kiba ong ym sngew nang ong. 

Hynrei ynda ki la tip ba ki la pynphai 
noh shisha ia ka spah kaba la lum u Klop, 
ki la sngew lyngngoh. 

“Pleng dang don lilci hi ha ka Ri jong ngi” 
la ong u Rodik. “bai oh shi kalta nga la nang 
tharai ba ym don Bloi shuh, ne tip U la iap ne 
tip U iohthiah. Hynrei mynta pleng U Blei 
U dang don.” 

Kane ka jingleh jo tg ki ka la ktah ia uba 
bun uba lang. U kodih u I i py^ khat ban leit 
pynphai noh ia ka spah kaba u la ioh da kaba 
shu klop. Ha kawei k.i sngi u leit sha iing 
u Khel bad u kylli jingmul na u, kumno 
un leh ia ka spah byinhok. 

“Leit sha ka Seng Tipblei Tipbriew” la 
ong u Khel, “kin sa batai ia phi kumno ban 
leh.” 

U Rodik um sngew shngain. U kylli ia 
u Khel, “Tip ki phah kem pynban ia nga?” 

“Kin nym leh ia kata da lei lei nih” u 

ong. 

‘Tip ka ia bam pynban ka Seng Tipblei 
Tipbriew ?” u ong biang. 

“Lada phim shaniah, ai hi da lade sha 
kano kano ka seng“, u jubab. 

“Tip ki ia bam noh kita ki Seng?” u ong 
biang. 

“Ai kin mat ia bam. Phi te phi la khuid 
ha khmat u briew ha khmat U Blei” la jubab 
u Khel. 

“Phi uba dang bun la ka rta” la ong 
u Rodik, “kumno phim bynnud ba phin ai ei 
ia ki briew kat kato ka spah.” 

“Ngim shym ai ei hynrei ngi pynphai noh 
ia ka bymhok, ka bym dei hok ka Jong ngi” 
u ong. 

U Rodik u mih na iing u Khel, u leit sha 
la iing, da ka jingsnewthuh jingmutlang u leit 
pynphai noh ia ka spah bymhok sha ka Seng 
Tipblei Tipbriew. 

“fialei phi wan pynphai noh ia kane ka spah 
Jong pm*’ la kylli u Aidak Jong ka Seng 
Tipblei-Tipbriew ia u Rodik? 

“Ka jingsheptieng kaba la ngat ha n. Klop 
ka la ngat ha nga ruh** u jubab. 

Ka Seng tipblei tipbriew ka pynmib ia ka 
ka jingthoh:— 

Pbla noh ia ka bymhok, U Blei un map ia phi.' 
Ka bymhok ka pynjot ia ka Ri. 

Ka jingmut jingpyrkhat kan thut kan jot. 
Ka Ri shityllup kan lanot hi khop 
la ka hok iada ngi nud ban khynra. 

Ka kur ka jait, ki khun ki kti kin makna 
Ka jingim ka dei kaba dap da ka thma bah 
Katba nang ioh katta ka nang kvvah, 
Lada ngi ngop u ei u ban kmen? 

Dei u soitan tod u khia bad u thlen. 

Ba Jot ka Ri ka imlang ka sah’ang 
Ka dei ba ngi shlur ia ki kam kito sang 
Lada ngim kyndit khlem pej) ngin ngop 
Ngin ngam ha ka Bir, ka Bir Jong ka pop. 

Hadien ba u Khel u ia sam noh ia ka spab 
bymhok na ka bynta ka jingbha lang jong uba 
bun balang, ka seng Tipblei Tipbriew ka Ia[ 
nang khlain nang kbiian. La seng nyngkong is 
kane seng da saw ngut ki rangtoh, U Aidak, U 
Arpad, U Alom bad u Binong. Ym slem hadien 
ba ia seng ia ka, ki la ioh hadiih arpbewphra tlgiit 
ki dkhot. Kane ka Seng ka la sngew donkam 
ban pynpaw ia ka jingsngewburom jong ki ia 
ka iing ka Kong Pan kaba la pynphai moo 
sngew|)ha noh ia ka spah jong ki. Ki la thoh 
sha u 'Khel bad ki kyrpad ia u ba^ ia ka kmie 
jong u toroh shi iing ban wan ha 28 tactik 
u Nailar ha iing skm. 

Ynda la ioh ia kata ka shithi n bad 
ka Kbng Ran ki pyntkf) ba k^ n^ewdei bnf 

leit shA kum kata ka jjngaiburom namar ka 
jingpynphai noh ia ka spah bymhok kam del 
ban pynsah nam iano iano ruh natnar ka jing- 
kylla kaba mut kam dei ban ioh burom na 
u briew, ka dei ban ioh ia ka jingpdiang hun 
ha U Blei bad ka jingmap na U. Ynda u 
Aidak u la ioh ia kata ka shithi, u la khot 
ia ki dkhot baroh ban ia kynduh lang ha ka 
29 tarik n Nohprah ha iing jong u. U la pyn- 
sngew ia kata ka shithi ba la thoh da u Khel 
bad ka kong Pan kaba la thoh kumne — 

Bah Aidak, 

Ngi la ioh ia ka shithi jong phi hynrei 
ngi kwah ban pynkynmaw ia ngi bad ia phi 
baroh lang ba ka jingpynphai mon sngewbha 
ia ka spah bymhok kam dei ban ioh jingleh 
burom ei ei ruh namar ka dei ka jingkylla 
kaba mut jong kita kiba la mad baa ba la 
ioh ia ka jingieit jong U Blei. Ka don beit 
tang ka jingiadei bad U Blei bad ia ka jing- 
pdiang him bad ia ka jingmap na U. 

Ngi ainguh ia U Blei ba U dang ieit ia 
ngi bad mynta ngi phla ba ngi la ieit ia U 
Blei kham palat ban ia lade. Mynta ka jing- 
sngewbha bad ka jingkmen jong n^i ka long 
kham palat bun shah ban ia kaba ju long ba- 
roh ‘shikatta. 

LadM uno uno luh uba mana ia U Blei 
hynrei a bym kyntber noh ia ka- hyndudt um 



ngeit ia U Blei. 
Jingngeit-bymngeit 



Ka kyrteng jong ka Seng jong phi, “Ka 
Seng Tipblei Tipbriew” ka long kaba sngewtyn- 
nad hynrei tang ka kyrteng kam biang, ka dei 
ban sakhi da ki kam. 


Khublei shibim eh 

U Khel 
Ka kong Pan 
bad 

Kiba ha iing baroh. 


“Kaba sngewtynnad shisha ka jubab jong 
ki,” la ong u Alom, “hynrei ngam sngewthun 
bale! ba kirn kwab ban pyntip paidbah ia ka 
khubor babha kuni kane. Nga hi ialade nga 
ju sngewsih ba ha kane ka por ba mynta ki 
sngewtynnad ban pynbna ia ki khubor kibe 
sn ew, haduh ba la sniew lut ka jingmut jing- 
pyrkhat jong ki briew baroh. Ngi dei ban ailM 
kyrpang ban ioh pynbna ia ki khubor ba bha 
khiung ba u briew hapoh ka Ri un don jing- 
kyrmen ia ka lawei”. 

“Nga ruh nga sngew iahap ia ka jingong 
jong phi*’ la ong u Binong, “ka bha ba ngin 
leit ia kynduh ia ki bad ban iathuh ruh ia id 
ia ka jingmut jong ngi”. 

Baroh kjba ia don hangta ki la sngew ia> 
hap jingmut. Ki la ia pynbeit ban leit kai 
sha iing u Khel bad ka Kong Pan ha ka 28 
tarik u Nohprah. U Arpad un pynbeit bad ki 
jong u Khel bad ka kong Pan iW pyntip lypa 
ia ki la ki lait, i kloi por ban iashem bad ki. 
Katba ki dang ia shong dibsha u Arpad u sei 
ia ka kot khubor “Ka Seng pyrkhat” bad u 
pyni ia ka jingthoh u Khel kaba thoh kurane — 

Ka jingsuk jong ka mynsiem ka khamkor 
Ban ia shikit ka ksiar kaba kordor 
Natr.ar ka ai ia ka jingsuk na shapoh 
Ym dei na shabar jingsuk ba phin ioh. 
Jingsuk mynsiem na ka Hok ba phi ioh 
Da lei lei phim kwah la ka ban duh noh. 
Beh ia u soitan, beh noh, beh noh mynta 
Wat kwah ia ka pap bymhok ba thala. 
Ynda phi la mad dohnud kan sa tngen 
Ka mynsiem ka jong phi junom kan shad kmen 
Bad phin nym shera jingsuk kum kata 
Jingsuk kaba kor. kaba khuid. kaba bha. 
Haba ka dur jong ka Hok la paw tyngkrein 
Phin nym kwah shuh junom tod ka ban ia 
pein. 

Ka spah bymhok ba phi khar ba phi lum 
Ka long kumba ia u bsein hi phi thum 
Jar jar ia phi khlem byrthen ne kyrhuh 
Khlem poi i>yrkhat ia phi un sa puh. 

Bad ka hih jong u ka bih ba tyrha 
.Ka kham sniew bunshah ia ka bih u kobra 
Ban 'iap te phim iap tang ba phin jyi^ 

Junom shi junom phin iam phin lyiiniar 
Wat ai> ia kata ka por ba kan wan 
Pyn^hai noh ia ka spah bymhok bran bran 
Balei phin bynnud balei phin buhteng 
Phim tip ba iohi U filei nalor bneng? 
Wat ap haduh ba soitan un ioh klun 
U soitan ba leh ieit u dei u nongshun. 
U soitan ba shyrkhet ar dur u phong 
Kawei kaba lieh bad kawei kaba iong, 
Katba u dang khroh, uba lieh u soitan 
la phi u leh ieit, u ai katba pan 
Nalor ba pynbiang, u pynshlur ruh artad, 
Namar u dang khroh ia phi ban pynngat. 
Ha ka shrip kaba u thaw da ki nar 
Hangta u buh lut ia ka spah baroh phar. 
U ap ia ka por, ia ka sngi ba phin kut, 
U kwah ba phin iap kblem kylla kaba mut. 
U nang ban pynbieit ia phi ban buh teng 
Haduh ba phi phin da duh ia ka bneng. 
Ynda phi la ngat un rkhie un pashait 
Un shri un kbain bad ia phi un jyrwait. 
Ynda phi la ngat ka dur un kylla 
U briew uba jrong, bad ka dur ba kynsha 
Ki bniat kiba saw shyndiet kiba rkhie 
Ki kti khlem shympriah ki madan kum u sdie. 
Ka khlieh kaba jngem phin peit phini ithuh 
Tip ka syllen ne tip ka don shniuh. 


Ka hima u soitan ka khluit kum ka dtog 
Wat la ka tyrha, ka doh phin nym ing 
lano phin pyrta, uei ban iatap, 

Wat la phin lynniar uei ^ 

Ka spah bymhok ha pyrther phi la itm 

Ba ai u soitan kalba u dang khroh 
Hangta ha dujok wat mut phin ioh Blei 
Ka hima u soitan kam dei ka pyrthei. 

U Blei u don ha ka bneng ba sha jrong 
Na bneng sha pyrthei u peit hi dngong. 
Katba ha pyrthei phi dang shong phi dang sah 
Ba phin pan map na U Blei phi dang lah. 
Lada shisha phi kylla kaba mut 
Ka lynti ka dang don, ka lad kam pat kut 
Wat la phi la ngop ha ka thok ha ka pap 
Lada phi pan map U Blei u dang sngap. 
Kyrpad ia U Blei dohnud kan kynduh 
Lada phi kylla jingmap phin nym duh, 
Kylla kaba mut, kylla noh mynta, 

Wat leh kyllut, ban kyllut kaba ma. 

Ka Seng Tipblei Tipbriew ki ia leit kai 
sha iing ka kong Pan. Ka dei ka sngi sait- 
jain kaba saw jong u Nohprah. U Khel, ka Kong 
Pan bad baroh shi iing ki ia don lut namar 
ki la ia ap lypa ia ki. Ki la ia poi ha ka 
por ar baje janmiet. 

U Aidak u la batai ia ka jingthmu jong 
ka jingwan jong ki. Ka daw kaba ' kongsan 
ka long ba ki kwah ban tip balei ba ki kyn- 
tait ia ka jingkhot jong ki. 

**N^m sh^m kyntait hynrei ngim sngewdei 
ba phin ia ai jingpdiang burom ia ngi”, la ong 
ka kong Pan. 

“Phi 1 kong” la ong u Aidak, “ba ngi pyt- 
khat ba ngi dei ban pynbna paidbah ia Id 
babha khnang ba u i^idbah un tip bad ton ia 
idb mynsiem, Ka daw ka long ba ki briew ne 
ong noh ia ki paidbah, ki iohsngew tang ia 
kiei kiei kiba sniew, kito pyubitar, kiba pyn- 
jah burom bad ki khubor kiba kum kita ki 
pynsniew jingraut ia uto bun uba fang ne phi 
ong kumno bah Khel.” 

“Nga ia hap jingmut bah bad phi la ong 
u Khel, “ba ki khubor sniew ki p}^thait pyn- 
troin ia ka jaid bynriew hynrei ton ai burom 
ne ba phin ong ki kam baUia ba ngi la leh 
te kam del. Ngim shym leh kam babha ei ei 
ruh”. 

‘Kaba dei kata’ la ong u Alom “kam dei 
ka kam babha phi i Aidak, ka dei ka khubor 
tobha. Tharai mynta lada uno uno u toiew 
u kylla bha na kaba sniew lane u pynphai 
noh ia kaba tuh, kata ka dei ka khubor babha, 
kam dei ka kam babha’*. 

“Lada phi ong ka khubor babha kata ka 
dei, sngew iahap jingmut” la ongu Khel. 

“Hooid, ka khubor babha tb ka dei”, la 
ong ka Kong Pan, “Hynrei ym ton ai burom. 
Ngi pynphai mon sngewbha ia ka spah h^hok, 
ka bymdei ka Jong ngi. Kumno phin ai burom 
ia u briew uln tot ia ka spah bymhok tod 
u' sa pynphai pat hadien? Um dei ban idh 

buroln ei ei ruh. Ka khubor ba bha te ka dei, 
khlam ai burom*’. 

Ka kong Nob ka wan rung bad ka wan 
rah kwai. 

*‘Ka burom ka dei ka jong U Blei*’ la 
ong u Khel, **ba U Blei U dang ieit ia ngi 
bad ba U dang pynkynduh ia ngi. Kata kein ka 
dei ka khubor babha kaba ngi dei ban pynbna**. 

Baroh baroh kiba ia don hangta ki sngew 
iahapr jingmut ia ka khubor babha dei ban laleh 
ban pynbna. Kaba pynbna than tang ia ki 
khubor ba $oiew ka wallam ia ka jingiajot ia 
pra, kd pynsniew ia ka jingmut jingpyrkhat. 
Ka long thik kum ka jakhlia ha ka borti, lada 
shu ieh kumto kam da sma than, khamtam lei 
lei ynda ka la kham tyrkhong, hynrei lada ngi 
king shi king ia ka da u dieng ne da ei da 
ei ka sma iewtung haduh ba phin nym sud 
^nh ban shong ban sah. Hap set beit ia 
ka khmut tKid ka kyneh artad weh shi weh. 
Ki khubor basniew ruh ki long kumta, kan 
pynkyneh weh shi weh haduh ba ngin da ijli 
syndon ia la ka Ri bad ia ka jaidbynriew. Ha- 
pdeng u lyoh uba rben ka leilieh ka thaba khlek 
shi khlek bad haba ka thaba ka ai jingshai 
de artad artad. Ka long ka jingpynkynmaw ia 
ka jiogthaba jong ka jingkyrmen* 

“Nga sngew mynjur ia ka jingong jong 
phi baroh** la ohg u Aidak, **wat la la don 

ki briew kiba sniew, kiba bha nih ki dang don 
shibun. Wat la la don ki jingsniew ngim dei 
pat ban klet ba ka jingkylla kaba mut ruh ka 
dang don”. 

“Kata kein ka ba ai jingkyrmen ia ka Ri” 
la ong u Donlang, “namar kumba long mynta 
te bun shisha tang ki khubor khmih pyiinan 
kiba pcit tang ban ioh wohdong da kaba kdew 
tang ia ki jingduna bad ki lait ki let suda”. 

Ki jingiakren ki la phai sha ka phang kaba 
thymmai ban pynmih madan noh ia ki khubor 
kiba bha bad kiba pynsngewtynnad. Ka don 
ruh ka jingkyrmen h& lada ki khubor ba bha 
ki phriang ka jingkyrmen kan wan bad ki briew 
ruh kin ia pyrshang ban pyrthuh bud ia ki 
nuksa kiba b^. 

“Nga ngeit ba baroh shikatta ki roi ki 
jingsniew namar ba ki mih tang ki khubor 
kiba sniew”, la ong ka Kong Pan. 

“Ka dei kein” kern ktien u Aidak, “don 
ruh kiba ong ba lada baroh baroh ki ialeh te 
balei ngimia leh lem”. 

Hamar kata ka por ka Kong Nob ka wan 
rah sha. 

Katba ki dang ia' dihsha artad, u Binong 
u ong, “to phi ngin ia pynmih kot khubor noh 
sa ma ngi* na ka seng jong ngi. Ngin ai kyrteng 
da“Ka Imubor babha”. 

Ha. . . .ha ha rkhie u Alom “ioh ki mut 

pynban ka Kot khubor niam”? u ong ratad. 

‘‘To ia jer ma phi kein da kawei pat” 
la ong u Binong. 

“Sa ia pyrkhat maphi kein kum ka Seng 
ha ki komiti jong phi” la ong u Khei. 

‘‘Ai noh da ka Kyntiew hok” la ong u 
Arpad u da phuh samrkhie artad namar ba u 
long uba kham jar jar bad kham lehrain bieit. 

Ki dkhot jong ka Seng Tipblei Tipbriew 
haba ki la ia kynduh bad ki trai ki la kham 
shemphang balei ki pynphai mon sn^ewbha noh 
ia ka spah bymhok. Kaba shoh ia ka jing- 
mut jingpyrkhat jong ki ka long ka jingkylla 
kaba mut, ka jingsgewnguh ia U Blei bad ka 
jingieit jong U Blei ia ki. 

Ka Kong Pan ka sn^wthuh shai kdar ia 
ka jingieit ka jong U Blei. Ka sngewthuh ruh 
ba ha ka por ba u soitan u dang shong ha ka 
dohnud jong ka, ka ieit ban ka kmen.ia Imei kaei 
ka bymhok. Ka jingleh ieit jong u* soitan k«n 
lah ban ai jingsuk mynsiem slem. Ka pynlong 
ia u briew ba un arsap, ha ka jingmut jing* 
pyrkhat ka rung tang da kiei kiei ki bym 
belt bad ki bym khuid, ka pynkwah ia kiei 
Idei ki bym dei hok ne ki bym shonghok, ka 
jingsngewkmen ka rung na ka jingdon jingem 
sha Im jingmut jingpyrkhat, katba ka jingieit 

jong U Blei ka pat mih na dohnud bad ka pyn* 
tngen ia ka jingmut jingpyrkhat. 

Katba ki dang ia shongkai kumta, u Aidak 
u peit baje bad u shem ba ka la palat san baje. 

“Are ngl la la shongkai slcm palat” u ong, 
“bad ngi la pynthud ia ka por jong phi. Ngin 
ia ieng noh shwa”. 

‘‘Kam lei lei” ka ong, “sngewtynnad ba 
phi ia wan.” 

U Aidak bad ki lok jong u ki ia mih noh 
artad. 

Ar taiew hadien kata, u Khel ioh shithi na 
u Aidak kaba iathuh ba ka Seng kan pynmih 
ia ‘Ka Lawei Baphyrnai’ arsien shibnai, kum 
ka jingsdang, bad u kyrpad ia u ban ai jing- 
thoh ha ka jingpynmih kaba nyngkong. U Khel 
u iathuh ia 1^ kmie. 

Ka Kong Pan ka ong, “thoh shaphang ka 
jingieit jong U Blei bad ka jingleh ieit u soi- 
tan. Thoh katba phi sngewthub ha ka jingmut 
ka jong phi. Ngan nym batai shuh. Ngan sa 
peit katno phi ia lade phi sngewthuh ia kane 
ka jingshisha.” 

U Khel ha kata hi ka miet u shong halor 
miej ban thoh. 

“Ngan thoh khlem da pyrkhat arsien hynrei 
belt kumba ka wan ha ka jingmut jong nga” 
u la kren wei briew, “ngan thoh lyngkot ruh 
sbiak sbiak.” U thoh kumne— 

Ka Jingieit bad ka Jinglehieit. 

Ka jingieit ka long kaei kaei kaba shisha, 
Kaba sngur, kaba hok. 

Ka jinglehieit kam long kaba shisha, 
Kam long kaba sngur, kam long kaba hok. 
Ka jingieit kam don jingthmu na lyndet 
Hynrei ka jinglehieit ka don ka jingthmu 
na lyndet, 

Ka thmu ban khwai da kumwei pat 
Kumta ka leh ieit. 

Shaniah ia ka jingieit 
Wat shaniah ia ka jinglehieit. 

Ka jingieit ka wan na U Blei 
Kaba khuid, kaba sngur, 

Ka jinglehieit ka wan na u soitan 
Kaba arsap, kaba don jingthmu na lyndet. 
Ka jingieit U Blei ka paw kumba ka long, 
Ka jin^ehieit u soitan to buhrieh ia to jing- 
long, 

Kam paw kumba ka long. 

Ka Jingieit U Blei to ai ia 
Ka Jinesuk bashi^, ' 

Ka ' waflam ia to Jingkylla-toba-mut 
Ka pynlehrain ban leh ia ka bym hok 
Ka pynshai ia to jingmut jingpyrkhat 
Ka lam sha ka ban ini 
U briew u ba iohmad ia 

Ka jingieit jong U fiiei u tip 
Katno long kaba kordor, 

Ka ai jingtngen, 

Ka ai jinghun. 

Ka jingtngen bad ka jinghun 
Kaba shisha. 

Ka jingleh ieit u soitan ka pynjot 
Ka pynmatlah, 

Ka pyniap ia ka jinjgia-tiplem 
Ka pynkmen ha kiei kiei ki bymhok. 

Ka pynar.sap ia u briew 
Ka pynshiur ia kiei kiei kiba sniew, 

Ka pynbrai ia kiei kiei ki bym hok 
Ka nang ban pynrieh tngen ha ka pop, 
Ka hikai ia u briew ba un pynksan ia ka 
pop. 

U Blei u ieit shisha ia u briew 
U kloi ban map wat 
Ha ka khyllipmat bakhadduh ruh 
Lada u kylla kaba mut. 

U soitan um ieit shisha ia u briew 
Ha ka Jingshisha u shun ia u briew, 
H>nrei u shu Jeh ieit 
ban pynbieit, ban ioh khring 
sha hima ki ksuid, 

U donkaip shibun ki nongshong^oog 
ha ka hima jong u, 

Ba un ioh p\mjlaw snaiap. 

U soitan u tip ba U Blei 
V kloi ban map ia ti briew 

Wat ha ka khyllipmat ba khadduh eh. 

Un ialeh bad ua iai ialeh ban ioh 
iaiam ia u sha ka hima ki ksuid. 

Un pynmyllen ia u briew 
Da ki jingpynkmen ba bun jaid. 

Kordit ia u briew uba shah khum 
Ha ka jingleh ieit u soitan. 

Bthat noh kloi ia ki kynjri u soitaii 
Lane un khum syndon ia phi 
Bad un nguid noh jluk ia phi. 

Ha kata ka por phin sa shem 
Ba kiei kiei baroh ki bym hok 
Kiba la pynkmen ia phi, 

Ki long tang ki pylleng um sabon 
Kiba pra noh khlem da tip 
Hynrei ki la bret pat ia phi 
Sha ka liewlep jong ka jingkordit 
Ryngkat bad ki ksuid kiba sti 
bad kiba shri khlem da pud. 

Ym don jingeh ban phia ia ka bymhok. 
Wat phla ha u briew 
Phla jar jar ha U Blei 
Te ki briew kin sa iohi ia 
Ka jingkylla kaba mut. 

Ka jingkylla kaba mut bashisha 
Ka paw ha ki kam. 

Ka jingkyrraen da lei lei kam ju rngad. 

Don jin^yrmen 

katba ngi dang ring mynsiem. 

UKheL 

‘Ka Lawei Ba Phymai’ ka la mib ha u 
Naiwieng. La shon stdhajar kopi ha kaba 

nyngkong hynrei la die ia ka tang sanspah 
phra phew hynriew kopi. Don bun ki nong- 
pule ha Motphran kiba shu ia pule luk liak 
bad ki buh noh khlem da thied. 

Ka kong Nob bad ka kong Rel ki la 
sngewbha shibun ban iohi ba ka jingsngewsih 
ka la wai na ka kong Pan. U Khel bad ka 
Thei ruh kim ju ia makia shuh, ki im tip briew 
leh tip briew. Ka Iyer kaba pyngngad ka la 
beh ha iing jong ki. 

“Are kane ka kotkhubor kaba dang mih 
thymmai imat,” la ong ka kong Nob ia ka 
Rel, “ngam pat ju iohi mynshwa.” 

“Kaei kata”?kylli ka kong Rel. 

“Ka Lawei Ba Phyrnai” ka jubab. 

“Ngin sa ia pule shibit ynda la dep kam” 
ka ong bad ka buh noh artad. 

Ka Thei ka la nang ban shet ban tiew bad 
ka la trei Jingtrei thikna ha iing. Ka peit ia ka 
shet ka tiew ha iing ha sem, ka lum ka lang 
ia ki kam iing kam sem baroh. Ka la long 
kumba long lem kiwei pat ki samla kynthei. 

Ka kong Pan ka la pyrkhat ba ka la shitom 
b^ buh nongtrei arngut ha iing namar ba kim 
don jingmih shyh kaba biang, laitnoh ka bat* 
iing. Ka ' Ia pyrkhat kumno. yn pyndbnkam 
ia ki pisa kiba ka ioh na jingtrei kiba ki 8^- 

na ka bynta u Klop. Kam kwah ban shu buh 
bad ban shu bam bad kan shu lut khlem 
sngewthuh. K.a sngewdei ban ia kren bad la 
ki khun shaphang kine kiei kiei baroh. 

*‘P6it shane Khel, phi bad ka Thei phi 
la ia samla phi dei ban ia tip ia ka khia ka 
shon naduh mynta” ka ong, *‘u nongkamai ha 
iing um don shuh, ia ka spah bymhok ruh 
ngi la ia pynphai mon sngewbha kumba phi ia 
tip. Mynta ngi im sa tang na u bai iing. Ban 
buh nongtrei baroh arngut ka la shitom. Ngin 
hap pynsangeh noh ia iwei na ki. Tip ngan 
pynsangeh ia ka kong Nob ne ia ka Rel. 
Baroh arngut, kiba bha suda.” 

“La sngeweh ym dei mei ban pynsangeh 
ia ki ruh” la ong ka Thei “ba ki la ia trei 
slcm artad.” 

“Ki la ia trei slem. Ka kong Nob ka la 
trei palat 15 snem, ka Rel ruh la palat shi- 
phew snem. Naduh ba ki dang ia samla, phi 
ruh phi dang iarit” la ong ka kong Pan, 
“ngam sngewnang pyrkhat shuh.” 

U Khel u la pyrkhat sngewkhia. U sngew 
myllung ia ki kyntien jong ka kmie. 

*‘Kawei kaba nga pyrkhat ka long ban 
ai wai noh ia kane ka iing namar ka kluuh 
heh, ngin ia shtmg noh ia lade da ka thie 
hamm.,” ka ong, “kane kan kbam heh bai 
vaal*’ 

, ia u bah Phri”? ong 

ka Tnei. 

“Ki jong u bah Phri sa tang arbnai ki 
la la mih,” ka ong, “ki la jan dep ka iing 
lajong.” 

“La bha eh kata kein mei” ia ong u Khel. 

“I Pasan in wan la shibit ngin ia pyrkhat 
bad i de” la ong ka kong Pan. 

“Phi ynda dep dihsha, Thei, sa leit ong ia 
i mei ieit ba in wan shane” la ong ka kong 
Pan, ‘‘ngan nang ia kren ma nga ia ki jong ka 
kong Nob bad ka Rel,” 

Tang mar ia dep dihsha sngi ka Thei ka 
leit sha Mawlai ban pbah wan ia ka kmie jong 
ka kong Pan. 

Ka kong Pan ka khot ia ka kong Nob 
bad ia ka Rel bad ka batui ia kaei kaba don 
ha ka jingmut. 

“Nga ia sngewbieit da shisha ban pynsa- 
ngeh noh ia iwei na phi” la ong ka kong 
Pan, “ngam tip ngan leh kumno.” 

“Ngi ruh ngi la sngew ia phi kum la ka 
kmie te kong” la ong ka kong Nob “ym 
sngewnang shuh ban Idt wad jingtrei shaw^” 

“Sn^w kum ban ong ynnai bainong ruh 
long hi'* la ong ka Rel, “hynrei kata ruh kaba 
eh.” 


Ka kong Nob bad ka Rel ki sngewthuh 
ia ka jingbankhia ha ka kong Pan mynta. 
Ki sngewsynei ia ka. Ki kwah hi ban dang 
trei ha iing jong ka, Ki la sngew kum la 
ka iing. 

“Nga ngeit” ong ka kong Nob, “U Blei 
un nym iehnoh ia phi bad phin sa iaroi hi ha 
ka ioh ka kot. Haba phi lapynphainoh iaka 
bymhok, U Blei un sa kyrkhu da kaba hok”. 

“Ha ka jingshisha ngam kwah ba phin ia 
sangeh troi noli bad ngi” la ong ka kong Pan, 
ka da idiaw ka jingmut jingpyrkhat. 

“Phin pynsangeh noh tang iwei na ngi ne 
kong?” la ong ka kong Rel. 

“Nga mut kumta*’ la ong ka kong Pan. 

U Khel uba doti hangta u shu sngap. U 
ruh u la idiaw shibim eh. 

Ka kong Nob bad ka Rel ki la ia pyrkhat 
para ma ki ia kata ka jingong jong ka kong 
Pan. Baroh arngut kirn kwah iapep. 

, “Leh nph kumne*’ la ong ka kwig Nob, “phi 
ruh ia kren ha iing. Nga ruh ngan ia keen. 

Baroh shi katta shu ia shongei ia ka iing 
i kong. I^da ngi ia sangeh trei nangne, ngin 
hap ia mih noh na iing jong i lane ngin hap 
siew bai wai. Tharai myntalada ngin ia siew 
bai wai noh bad ngin ia trei hi hangne kan 
long ka jingiarap ia i bad ia ngi ruh, ne phi 
ong kuntno.” 

“Kata ruh kaba sngewdei” la ong ka Rel, 
“ieh nga ruh ngan da ia krenha iing.” 

U Noben u !ok ka kong Nob bad u Wendoii 
u iok ka Rel, ki iadci shipara trai, ki dei ki 
briew kiba bha bad kiba beit. Ki pyrkhat ba 
lada hap mih noh lui iing ka kong Pan, kin 
ahitom ban ioh iing kaba bit kaba biang bad kato 
suk kaba shngain. Kaba bha ka long ba kin 
shu ia siew bai wai iing noh bad baroh arngut 
kin ia trei hi ha iing ka kong Pan, lada ka 
kong Pan ka mynjur. 

Ha ka por san baje u bah Prom u wan 
pci. Ka kmie ka kong Pan ka wan poi ha 
ka por saw shiteng. Ka kong Pan ka iathuh 
ia ka jingthmu jong ka. 

“Phi kiba ia heh jaka kumtie, ri ruh artad 
da ki syiar. khse kan iarap ban pynmih pisa.’* 
la ong u Prom, “kine ki khun kin ia peit ia 
sumar ia ki syiar mynmiet mynstep.” 

“Pyrkhat de da ka dukan,” la on^ ka kihie 
ka kong Pkn “peit nga ioh iing ioh jaka pula 

tang na i dukao, da ka kamai riew kynthei, mo 
pyrsa” ka phai sha u Prom, ‘ I kpa i la khlad 
naduh ba ki dang ia rit.*' 

Ka jingai jingmut jong kine amgut ka long 
ka jingsdang kaba donburom ban kamai da 
kaba hok. 

“Lehse phi lah ban kamai laishah saw shah 
ban ia kaba phi la ia pynphai noh, lada phi 
ia shah nusib'’ la ong ka kmie ka kong Pan. 

Ka kong Pan bad la ki khun ki la ioh 
mynsicm ban trei shitom bad kamai da kaba 
hok. Ka kmen ka mynsiem bad ka sngewphuh 
mut phuh mat. Shi syndon ka la rai ban sdang 
noh p)ie dukan bad ban ri syiar. 

‘‘U Blei un nang plie lad lada ngi iaid ha 
ka lynti kaba beit” ka ong. 

“Wat duh jingkyrmen” la ong ka kmie 
jong ka, “phin sa shem ba ka jingim Jong phi 
kan sa long kaba kham sngewtynnad, ka jingim 
kaba don jingmut bad kaba dap da ka jing> 
kmen.” 

Ka kong Pan ka la sngewthuh ba mynta 
ka la iaid ba ka lynti kaba don jingmut. Baroh 
shi katta ka sngewthuh ba ka jingim kaba don 
kyrdan ka dei ^ jingim kaba don spah, ba 
kaba ka lah ban pynpaw kyrdan sha uba 
bun uba lang. Kata ka lynti kaba la ngeit 

baroh shi katta ka dei lynti jong ka jingsarong 
bad ka jingkhyllcw. Kam ju poi pyrkhat 
pat mano ba mait ia kata ka lynti, ue* uba 
ialam la kata ka lynti. Hynrei mynta ka la 
sngewthuh ba ka jingim kaba don kyrdan ka 
dei ka jingim kaba donbiirom. Ka burom kaba 
shisha, kaba wan ha u briew lyngba ka jinglong 
jong u, ym lyngba ka spah bymhok. 

Lada u briew u sma sycp da ka jingtrei hok 

Ha lyngkha ba u lur ia ka ktieh 

Bad uwei pat u iaid sngcwbha kynjreng ha 

ka riam ka beit bad ka Kali kaba u ioh 

da ka bymhok, 

uei kein uba donburom? 

Ka kong Pan ka sngewkmcn ba ka la sngew- 
thuh ia la kajong ka jingpang bad ka jingkmen 
jong ka ka la long arshah ba ka la koit na 
kata ka jingpang. Ka kmen ba u Khel bad 
ka Thei ruh ki la ia koit lang. 

Baroh shi katta ka la nang bha ban leh 
mynleh, ban buhrieh ia ka jingbynihok baroh, 
hynrei mynta ka la duh kata ka jingpang leh 
mynleh ruh. Shisien ka la iohmad ia ka iing 
kaba thylli hapdeng ka spah, mynta pat kala 
iohmad ia ka iing kaba dap pura khlem ka 
jingdap kyrhai ka spah. Baroh shi katta ka shem 
ba ki khun samla jong ka ki la duh ia ka 
mynsiem jong ka jingkitkhlieh bj^ ban iaid sha- 
phrang hynrei mynta pat ki la ioh ia ka myn- 
siem jong ka jingkit khlieh bad ban iaid sha- 

phrang ha kiei kiei kiba hok. Kim don shuh 
ka jingsngew lynga hynrei ka jingwan sngewkit- 
khia ka wan ha ki. 

Ha ka step kaba bud ka koiig Nob bad 
ka Rei ki la iathuh ha ka kong Pan ia ka 
rai kaba ki ia kren ha iing. 

“Ngim kwah te kong ban sangeh trei noh 
nangne.” La ong ka kong Nob, “bad ngi la 
ia mynjur lang ban ngin shu ia siew bai wai 
noh ia ki iing kiba ngi ia shong. Shu khate 
ia u bai iing jong ngi da kaba pynbiang bad 
ka bainong trei jong ngi.” 

Ka kong Pan ka phai sha ka Rel. 

“Lada phi mynjur kein kong” la ong ka 
Rel, “lehse lada phi khate ia u bai iing, ka 
bainong trei jong ngi baroh arngut ka lah ban 
ia ryngkat bad iwei” ka da rkhie art ad. 

U Khel u peit ia ka kmie. Ka Thei ruh 
ka peit ia ka kmie. Ka kong Pan ka jaw- 
ummat ba ka sngew myllung eh ia ki. 

“Nga sngew ia hap ia ka jingong jong phi” 
la ong ka kong Pan, “ha ka jingshisha nga 
la sngew bieit shisha shisha.” 

“Lada ngi ia man bha ha ka jin^rei jong 
ngi, ngin sa pyilait bai iing biang kein mei ia 
ki” la ong ka Thei. 

Naduh kata ka sngi, ka kong Nob bad 
ka Rel ki ia trei hi kumba ju long ha iing 
ka Kong Pan. la ka tulop jong ki la pynbiang 
da kaba shu khate na u tei iing. 

Lai bnai hadien, ka kong Pan ka la kyn> 
riah ban shong noh ha iing kaba khanirit. U 
Khel bad ka Thei ki la pule kollej noh rayii* 
step bad i la iarap ia la ka kmie ha dukan 
bad ha ka ri syiar. Ka kong Nob bad ka 
Rel ki ia trei kumba ju trei da ka jingkmen 
bad ka jingsngewhha. 

Katba ki sngi ki nang iaid, ka iing jong 
ka kong Pan ka la nang phuh ha ka jingkmen. 
Ka kamai kajih jong ki ruh ka la nang man- 
bha. Ka kong Pan ka la khic dang dang step, 
kunijuh ki khun jong ka. Man ka sngi ka 
kong Pan ka ju rwai bad ka jingrwai kaba ka 
kham snguwtynnad eh ka long — 

Ka jiiigsuk bad ka jiugk/rmen 
la nga ka pynshem Iiid, 

Hapoh ka Hok nga sngew shitrhem 
Ba myrta nga la mad 

Bad teng tong pat, imar ba ka kynmaw ia 
ki por ba la leit noh ka ju rwai— 

Ka spah ba shisha pleng ka dei 
Ka jingsngew hun mynsiem 
Ka bor soitan pynbieil pyrthei 
Ka dei ka jingsngew triem. 

Ka kong Nob bad ka kong Rel man ka 
por ki ju sngew biria ia ka kong Pan ba ka 
rwai. Ynda haba ki ia iai iohsngew barabor 
barabor, ki ia biria noh markhmat bad ka. 

“Pleng i kong ruh iba bha ryndang du 
pleng'’ la ong ka Rel, ‘‘kham bha ryndang ma 
phi phi kong ia i kong Nob.” 

Ka kong Pan ka rkhie. 

“Mynno mynno ngim ju iohsngew ia phi 
ba phin rwai” la ong ka kong Nob, “mynta 
pat man la ka sngi.” 

“Haba ka dohnud ka khuslai” la ong ka 
kong Pan, “mano ba nang ban rwai. Mynta 
pat ba nga dap da ki jingsngewbha, ka rwai 
ka la shu mih la ka mih hi” ka da rkhie 
artad. 

“Ki ktien ruh kiba sngewtynnad te kong” 
la ong ka Rel. 

“Kim shym mih ho na khlieh Jong nga, 
ki mih na dohnud” ka jubab khleh biria ar- 
tad. 


Ka iing Jong ka kong Pan ka la long ka 
ba suk haduh katta katta. Baroh shi katta ka 
kong Pan ka iohi ia ka jingsuk tang ha ka 
kong Nob bad ka Rel bad mynta pat kata 
ka jingsuk ka la wan ha ka dohnud Jong ka. 

Ka kynmaw ia ki kyntien ka kong Nob 
ba ka spah bymhok kam ju ai jingsuk bad 
mynta ka la shem, ka la sngewthuh tod ka la 
ngeit. 

Ka Lawei Ba Phyrnai ka la saphriang kylleng 
ka Ri bad kiba bun ki la pule ia ka jingthoh 
jong u Khel. Ka la pynpyrkhat ia u ba bun 
uto laug. Don ki bym ju ithuh ia u Khel bad 
ki kwah ban iakynduh ia u. Ki liewtymmen 
tod ki riew rangbah ki buh tyngkai ia ka kot 
khubor ban ioh pynpule ban iohsngcw ki khun. 

“Haba nga pule ia kato ka jingthoh jong 
u Khel ha ka Lawei Ba Phyrnai” la ong u 
Kram ia u Welnet, “nga siat ka jingmut sha ka 
jingdoh.” 

“Ka jingdoh?” la ong u Welnet, “haba u 
thoh shaphang ka jingieit bad ka jingleh ieit, 
phi poi sha ka jingdoh?” bad phi une te. 

“Hooid kein” la jubab u Kram, “ka jing- 
doh ruh ka don ar jaid kum ka jingieit hi. 
Ka jingdoh jong ka kmie ia la i khun ka pyn- 
paw ia ka jingieit hynrei ka jingdoh u Judas 
ia U Jisu, ka pynpaw ia ka jingshun. U doh 
ban die ia u Jisu.” 

Ha. . .. ha ha — rkhie u Welnet, “kaba 

dei phi” u ong. 

“Ka jingieit tod ka jingleh ieit ka long 
thik kum ki ar jaid ki jingdoh.*’ la ong biang 

U Kram, “u soitan u leh ieit. U pynkmen da 
ka bymhok haduh ban da ngat hang>ryng-hang 
syndon ” 

U Welnet u kohnguh khlieh. 

‘*Kata kaba ki thoh pat shaphang ka khu- 
bor ba bha ba kata ka kong Pan ka pynphai 
noh ia ka spah bymhok, ka dei kaei kata?” 
kylli biang u Kram. 

“Ka kmie u Klielkein,” la ong u Welnet, 
“phi khlem pulelul?” 

“Nga tip kein, ka kmie u Khel” la ong u 
Kram, “hynrei kaei kata ka briew? shaei ka 
shong? tip kaba dei shisha ne ka bym dei 
shisha kato ka khubor?’’ 

“Tip kein ia kata te Ieit tip shano” la ong 
u Welnet. 

“Lada kaba dei shisha fe kaba sngewtyn- 
nad shisha kato ka khubor” la ong u Kram, 
“dei ban da wad jingtip phi.” 

Don kiba artatien ia ka khubor babha, 

Don ki bym ngeit 

Don kiba rnut ba ka khubor babha 

ka dei ka khubor shuthaw. 

Ia ka khubor ba sniew pat 

Baroh kingeit 

Baroh kinia pynheh 

Kin peit da ka iit pynheh barben 
Wat li skain ruh u kylla hati. 

Kim kloi por ban wad 
La ka long kaba shishu ne ka bymshisha 
Namar ki la kwah eh l>an ia pur briew noh 
Hynrci ia ka khubor ba bha 
U Kram u vin^ dei ban da wat jingtip 
loh kaiTi dei kaba shisha. 

Ba ia snicw eh ka pyi thei mo ade 
Ba kim ngeit shuh ia kaba bha, 

Ba la saphriang eh ki khubor sniew 
La sngcw artatien ban darg don 
Ka jingkylla kaba mut 
Wat set kyllut ia J:i khubor babha 
Namar ban kyliui kaba ma 
Hynrei ban kylla kaba mut 
Ka long kaba bha. 

Ngini lah ban pynrem ia u Kram ba u da 
kwah ban wad jingtip. L Kram u long kum 
u Thomas bad haba u lap ia ka jingshisha u 
dei pat ban ngeit. Haba u la ngeit u dei ban 
kylla kaba mut. 

Ka khubor ba la mih ha ka Lawei Ba 
Phyrnai ka la pynpyrkhat ia U Kiam. U leit 
ia kynduh ia u Aidak u editor jong ka kot 
khubor. U Aidak u batai lut shaphang ka 
kong Pan bad ia u Khel uba phohsniew sha- 
phang la u kpa. U Kram ryngkat bad u Aidak 
ki leit kai sha iing ka kong Pan. Mar iarung 
ki ia shongkai bad u Khel. U Aidak u batai 
shaphang ka jingkwah jong u Kram ban ia 

kynduh ia ki. U Khel u batai nadub ka 
shithi ba khadduh haduh ka jingiohi rngai jong 
u ba u ia kren bad u kpa. 

“Mynshwa mynshwa ngam ju sngewthuh 
ba ka bymhok ka long kaba sniew’’ la ong u 
Khel, “hymei ka shithi ba khadduh jong i 
Papa ka la pynsngewthuh ia nga.” 

“lei i Papa jong phi ?” kylli u Kram. 

“I Bah Klop” u jubab. 

“O. .0. I bah Klop, ito i ba iap aksiden?” 
la ong u Kram, “nga ia ithuh bha bad i, 
nga ju iadei kam bad i. Ngam shym ioh wan 
on tep ia i namar nga don ha hospital le, 
nga shah puid. Ba i iap ruh nga tip ynda 
hadien, ynda la mih na hospital, iathuh ka 
kmie ki khun.” 

Hamar kata ka por wan rung ka kong 
Pan. U Khel u pynithuh ia la ka kmie. 

“Nga ithuh bha kein kong ia i lok jong 
phi. Ynda nga ioh pule ia kato ka kot khubor, 
nga sa wan iit ia ine i editor ba nga kwah 
ban tip shaphang kato ka khubor ba phi pyn- 
phai ia ka spah bymhok kadei kaba shisha ne 
em” u ong. 

“Na kata ka daw nga wan iaiam ia i 
hangne** la ong u Aidak. 

“Ka dei kaba shisha kein bah” la ong ka 
kong Pan, “hadien ba la tep ia i, une u khun 
u iohi rngai bad u ia kren bad i kpa. Nangta 
kein sa pynphai lut.” 

“Te mynta kumno phi sngevv?” u kylli, 
“phiin bynnud”. 

“Yn bynnud ici ka"’ ka ong. “naduh ba 
ngi pynphai ngi dap tang da ka jingkmen suda.” 

“Nacluh ba nga pule ia kato ka kot khu- 
bor, khanitam ia ka jingthoh u Khel, nga la 
thud ka thiah ka dem, namar nga ruh nga 
don kein kong ia ka spah byinhok” u ong. 

“Phin suk ka mynsiem lada phi pynphai” 
ka ong. 

‘•Lada phi bat te phin jynjar” la ong sa 
u Khel. 

“Ka spah pleng ka pyndik, ka pynkordit 
pynban kein’’ la ong u Kram u da i diaw ka 
khmat, “nga mut ia ka spah bymhok kein.” 

“Ha ka spah don ar tylli kici kiei ba 
ngin pyrkhat” la ong u Khel, “kawei ka long 
kumno ngi ioh ia ka bad kawei pat kumno 
ngi pyndonkam ia ka. Lada ngi ioh da kaba 
dei hok, kaba kamai hok, kata ka biang kam 
lei lei. Hynrei lada ngi lum spah da ka bym 
hok, kata ka long ka pop kaba khraw. Kan 
sa Idiyrwait kylla ia ngi.” 

“la kata nga la sngewthuh mynta'’ la ong 
u Kratn, “hynrei shaphang kaba pyndonkam 
pat?” 


“Wat lada ngi ioh da ka kaniai hok makna 
ruh lads, ngi pyndonkam bakla ia ka ngi jot 
hi. Tharai ngi pyndonkam ia ka ha kaba dih 
buaid, ha kaba leh thala ne leh awria, '.ata ruh 
ka pyniot hi” la ong u Khel, “hynrei ia ka spah 
bymhok pat wat la phi pyndonkam na ka bynta 
kaba bha ruhi tharai ph' iarap ia kiba diik, 
phi ai ia ki seng babha ne wat sha ka kam 
niam, ka bymhok te ka bymhok hi. Ka pyn- 
sniew ka pynjot hi.” 

“La> katno snem uno u khun Jong phi?” 
kylli u Kram. 

“U la Jan ioh 26 snera’’ jubab ka kong Pan. 

“U ba dang khynnah samla, hynrei uba 
la rangbah pal ka jingnivt,” la ong u Kram, 
“ngan hap pyrkhai ban !eh ei ei”. 

“Kaba ioh spah kam dei ka jingai Jong u 
briew hynrei ka dei ka ingkyrkhu Jong U Biei.” 
la ong ka kong Pan, “lada u briew a ^m jubor 
ia ka spah da ka lynii ka bym dei hok, wat 
la u ioh ia ka ruh, kan sa khyrwait kylla.” 

“Te phi” la png u Aidak. 

“Ka dei tang ka jtngleh ieit u soitan te, 
kumba thoh u khun Jong phi” la ong u Kram 
“kam dei ka jingieit U Biel.” 

“la bah Aidak ngin ia leit noh, ia” la 
ong u Kram. 

“Shong da dihsha kein” la ong ka kong 
Pan, “ngam long dihsha” u ong “nga ioh ka 
jingpang shini. Lada phi iheh te theh tang- 
ba wat ai shini.” 

U Khel u ieng ban leit ong ban theh sha 
bad kawei khlem sliini. 

Ka ji(igiakicu joag ki ka long kaba ai 
jingmul bt' ka sj.ah bynihok ka pyjjiap ia u 
briew shimet, ia ka iing bad ia ka Ri hi shi 
tyllup. Ka jingiakren ka la again shaduh ki 
thwei pyrkhai ba jylliew ba ka lad kaba suk 
tarn ia u soitan ban teh ban khum ia u briew 
ka long lyngba Ka jingpyjishoi jong ka spah. 
U pyntian shi pyntian ia u briew haduh ia 
un da iap ka jingliplem bad ba un nym sngew- 
thuh shuh ba u leh pop. Ka pynlong ia u 
briew ba un klet ia U blei bad u pynwan ba 
ka jinghikai niam Blei ba shi5>ha sha kajuk 
bad u rieh tngen ha ka juk. U klet ba ka 
pop kam ju don juk. U klet ba ka pop kaba 
long ka pop shihajir arhajai snem mynshwa, 
mynta ruh ka long hi ka pop bad kan iai 
long ka pop shaduh ki bymjukut, namar ba 
U Blei u long u juh, mynhynnin, mynta bad 
shaduh kiba bymjukut. Ka jingma ka long ba 
u soitan u la trei borbah bad ba u briew u 
la kmen ha ka jinglehieit jong u soitan bad 
u la klet ia ka jingieit jong U Blei, 

**lmat mynta U Biei um don shuh hapdeng 
jong u briew’' la ong u Aidak, u da pynhiar 
mynsiem jylliew. 

dang don” la ong u Khel “lada um 
don shuh, ka pyrthei ka la long dujok bad 
ngi u briew ngi la jlew snaiap. Ka jingkynrum 
kynram, ka jingial^ih, ka jingiawin bad ka 
jingialeh ba laiphewjaid ka long namar ba u 
soitan u dang hap hi ban ialeh bad ka bor 
jong U Blei. Um pat ioh bor lut ha lade. 
Wat iharai ba U Biel un shuh iehnoh dak ia 
la ki jong ki jingthaw.” 

Ka Thei kam shym tip ei el ia kine ki 
jingiakren namar ka don sha dukan, hadien 
ba ki la ia dep dih sha, u Kram bad u Aidak 
ki ia leit noh. 

“Ko kmie u Dwal” la khot u Kram ia la 
ka menkmie ha ki por ba u dang wan phai 
na ka karkhana ot dieng, “nga sngewshoh thait 
mynta ka sngi la palat. Pyntheh sha ia nga, 
theh da ka sha saw.” 

Ka kmie u Dwal ka leit tiew sha bad sa 
^iphang ka wanrah ia ka sha saw khlem shini. 

*‘Tip ioh ka kthang eh ne kpa u Dwal? 
ka la kham long kane ka sha 

*‘Kam lah ban kham kthang palat ban ia 
ka dohnud jong nga” u ong, bad u shim artad 

ia ka sha. Ka kmie u Dwa] ka lyngngoh ba 
u kren kumta bad ba um ju kren mynno myft- 
no ruh. 

“Kumno phi sngew”? ka kylli, phi sngew- 
tlot ne kumno?” 

“Sngew tiot palat hi kein” u jubab. 

“Mynta la palat artaiew nga i phi bun 
jingmut jingpyrkhat. Lehse phi niun” ka ong, 
“piiah shaw doktor noh u mat Icit u Dwal 
ban sliaw ia u Dr. Siron uba phi ju phah 
sumar.” 

“U Dr. Siroj) un Icit lah shano ban 
pynkoii ia nga” u ong. “Ka dei ka jingpang 
ka Jingpang jingiatiplem. Naduh kato ka sngi 
kaba nga pule ia ka jingthoh Jong n Khel bad 
ba nga wan sha iing Jong ka kong Pan, ka 
jingmut jingpyrkhat jong nga ka thud bad ka 
met ka sngewpisa lynga.” 

Ka kmic u Dwal ka shu sngap. Kam 
tip ia ka daw. Ka pynbor ia n ban leit sha. 
u doktor, hynrei u Kram um sngew donkam. 

“Phi bam kwai, phi dih sha ha iing kata 
ka kong Pan,”? ka kylli. 

“Hooid” u ong, “ngi ia dih sha ruh.” 

Ka kmie u Dwal ka pyrkhat imat u ioh 
bih. Kam ithuh ia ka kong Pan hynrei 'ka la 
shu tharai ba lehse u la ioh ei ei. 

“Te balei phim iathuh?” ka ong, “ngin 
leit khot noh ia u bah Thru? ka dawai bih 
jong u kaba khlain bha.” 

“Ngam shym ioh bih te kinie” u ong. 

‘‘Yn leit khot noh ia ka kong Riej ? katto 
kaba nang ban loit ban law'* la ong ka kmie 
u Dwal. 

“Khie leit pynkhrehja shwa kmle” u ong 
“ngin sa ia kren ynda ia dep bam ja.'’ 

Ka kmie u Dwal ka pynkhreh ja bad ynda 
ka la dep ka leit kboi ia u. U Kram u bam 
kumba ju bam. 

“Ka bang ka bam?” kylli. 

“Hooid ka bang bha” u jubab. 

U Kram u bam ha ban da kdang bad 
ynda u la dep thed u leit sha kamra thiah. U 
shong halor jingthiah bad u khot ia ka kmie 
u Dwal. 

U shim ia ka Lawei Ba Phyrnai bad u phah 
pule ia ka jingthoh u Khel. Ka kmie u Dwal 
ka pule bad u Kram u ap haduh ba kan da 
dep. 


“Ngan pynphai noh ia ka spah bymhok 
baroh*’ u ong. 

Ka kmie u Dwal ka lyngngoh bad ka 
pynieng la ki skhor. U Kram pat u nang batai 
lut ba ka jtngdon jingem jong u kam dei ka 
kamai hok. U iathuh ba ka kong Pan ka la 
pynphai lut bad mynta ka la long ka briew 
kaba thymmai. 

“Ngain ju poi pyrkhai ba phi pynlang spah 
da lea bymhok” la ong ka kmie u Dwal 
ka da iam artad, “pynphai lut, ngam kwah ban 
bat tang shi pcisa ruh.” 

U Krara u iam jingrangbah bad u phla lut 
ia kaei kaba u la leh. Ha kata hi ka janmiet 
u phah khot ia u Aidak bad u iathuh lut ia 
kiei kiei baroh bad u ong ruh ba u kwah 
ban pynphai mon sngewbha noh ia ka bymhok 
baroh ban khuid ha khmat u briew bad ha 
khmat U Blei. 

“Hynrei ngam tip shano ngan pynphai” u ong. 

“Ngi la plie kawei ka tnat trei kam ban 
pdiang ia ka jingpynphai mon sngewbha bad 
ngi pyndonkam ia ki pisa na ka bynta ki kam 
pynroi bad ban iarap ia kiba duk kiba shitom** 
u ong, “hynrei kawei kaba ngi kwah ka long 
ba ngim ioh ia ki briew kiba thikm ki ban 
trei hok na ka bynta ka jingmyntoi jong uba 
bun uba lang.” 

“Nga ngeit ba ka imlang sahlang bad ka 
Ri hi kan sa bha bad kan sa im ha kawei ka 
sngi,” la ong u Aidak. 

‘‘Naior ka kmie u Khel dang don shuh 
kiba wan pynphai?” kylli u Kram. 

“Haduh mynta la don hynniew ngut Jada 
wan sa nia phi ngin ioh phra ngut” la jubab 
u Aidak. 

Ynda la leit u Aidak u Krain u rung sha 
kamra thiah bad u lap ia ka kmie u Dwal 
ba ka iam bad ka ud jylliew de artad. 

“Ngam poi pyrkhat ba phin leh ia kita 
ki kam pap kam sang” ka oiig, “Phim ju iaihuh 
ia nga.... lada nga la tip. . ngan jin da 

khang ia phi horkit hordang ym ju 

bit ia ka bymhok" ka iam artad bhuk. 

U Kram um lait krcn siuih, sa shiphang 
u dem ban khroh ia ka kmie u Dwal. 

. “Map ia nga” u ong, “nga shym iaihuh 
ia phi namar nga tip ba phin pyrshah Ka pop 
ka dei ka jong nga. . . ngan pynphai lut noh.” 

Ka kmie u Dwal kaba shong halor mula, 
ka dem halor jingthiah bad ka iam. 

‘‘Pynphai noh... pynphai noh kloi to- 

U Blei un map ia ngi” ka ong, “Donbok ba 
ki khun ki dang rit. . . toi ki la thulwa lut. . . 
ani ngam tip shuh.” 

Ha ka step kaba bud u Kram u leit sha 
ka Seng Tipblei Tipbriew bad u pynphai lut 

ia ka bymhok baroh. U poi dangstep ha iing 
u Aidak bad u ai ia ka jingthoh ba u la then 
mynmiet, 

Ka jingicit bad ka jinglch ieit 
Ki ia pher shisha kumba la Ihoh U Khel. 
Nga la iohsngew na myndang khynnah 
Ba ki ong “Kamai ia ka Hok’’ 

Ngii la pule riih ia ka jingthoh, 

Suk kiba thrang bad ba sliang ia ka hok’ 
Hynrci ki shu long tang ka jingiohsngew. 
Bad ka jingthoh 

Ngam shym la iit ia ka jingsuk 

Kumba la ong bad kumba la thoh 

Hynrei nga iit shawei pat 

Sha ka jingbymhok 

Naa la bud ia ka lynti u soitan, 

Uba ong, 

“Kamai da ka bymhok” 

“Suk kiba thrang bad ba sliang ia ka bym- 
hok,” 

Namar nga tharai ngan lap ia ka 
jingsuk ha ka spah. 

Ka jinglalot spah jong nga, 

Ka la pynkha shibun ki pop, 

Ka jingarsap, 

Ka jingshukor, 

Ka jingshet shukor 
Ka jingthok 
Bad bun kiwei pat. 

Ngam shym poi f^rkhat 
Nga tip ba ka long pop 
Bad nga leh ia kaba la tip. 



70 


Don kiba la shah pynshitom 
Ba nga shot shukor ma nga 
Wat ia la ki lok nga la shet 
Ngam shet namar ba nga shun ia ki 
Hynrei nainar ba n^ ieit spah palat 
Nga sngewsih ba ki shah pynshitom 
Hynrei nga sngewbha pat ba nga ioh spah 
Mynta nga la shem ka jingk>nduh 
U Blei U la lap ia nga 
U la pynpeit ia ki khmat jong nga 
wan phai sha U 

Shim noh ia ka spah bymhok ba nga la lum 

Ka long kum u kruin 

Uba bam ia ka dohnud jong nga. 

Mynta nga la tipbriew nga la tip blei 
Nga pynphai mon sngewbha ia ka bymhok 
baroh 

Shwa ba ka jingiatiplem jong nga kan iap. 

U Aidak ynda u la pule ia ka jingthoh 
jong u, u khublei kti ia u bad Katba ki dang 
ia shong dihsha u iathuhkhana— 

“Shisien la don ka blang kaba lalot tympew 
palat. Kat shaba sma tympew ka tur iap. Tang 
shu iohi tympew kam tipbriew shuh. Ka 
khmat jong ka ka iohi tang ia u tympew bad 
ka jingmut jingpyrkhat jong ka ka her beit 
tang sha u tympew.” 

“Ha kawei ka sngi ka iohi ia u tympew ba 
la kheit bad lum ki tmew ha kawei ka bri. Ki 

la buh hapoh kawei ka sem bad ka jingkhang 
jong ka ka pbe. U Suri u dem ha khmat 
jingkhang bad iohthiah. Ka bl?ng kam shym 
iohi ia u Suri namar ba ka la kwah tympew 
palat. Ka rung belt beit sha sem bad ka bam 
ia u tympew ha ban da pyrkhing hi pdiang 
kat haduh ba ka la pynhiar. Ynda ka la dep 
bam ka mih noh bad ksi iohi ia u suri ba u 
dang iohthiah. Ka kyndit thrcd bad namar 
ba ka la kdang than bad ka kyndit artad, 
ka kyllon iap hangta ha shen.** 

“Donbok ma phi kein bah Kram ba phi 
la shem jingkynduh shwa ban iapkyndit kum 
kata ka blang. Wat lalot shuh naduh mynta 
ka sngi hi” u ong. 

‘‘Ngan nymlong shuli kumta lano lano ruh” 
la ong u Kram, *‘ngan iap lada ngan long 
biang bad da kaba iap ngan iap shisha junom.” 

“Ka jingbuaid ka long kaba snicw tarn”, 
la ong u Aidak, “don kiba buaid kiad, don 
kiba buaid bor bad don ruh kiba buaid spah. 
Ka jingbuaid ka long kaba sniew.” 

U Aidak u pyni ia ka kyrteng jong kiba 
la pynphai mon sngewbha ia ka spah bymhok. 
Ka kmie u Khel, ka Londona, u Drab, u Don* 
lak, u Ridas, ka Dabon bad u Kampos. 

“Pynning ia ka jong nga” ong u Kram. 

‘‘Hooid ka jong phi ruh kan rung** u oo^ 



72 


Katba nang laid ki sn^ ki snem ka la don 
ka iingpynkhie im thymmai ha ka jingmut jing- 
pyrkhut ki hriew. Ha uba bun uba lang ka 
jingsngewthuh ka la rung ba ka bymhok kam 
lah ban pynim, kam wallam satia ia ka jingsuk 
mynsiem hynrei ka pynngat ia ka jinglyngnga 
jingmut bad ka lam sha ka jingsniew ba bun 
jaid. Bun bun ngut kiba kwah ia ka bymhok 
bad kJba ioh ia ka ki hiar shibun ha ka long- 
briew manbrew. Kim long shuh kumba long 
ki para briew. Kito ki bym ngat ha ka dih 
ka bam ne kino kino kiwei pat ki Jingsniew 
kiba sniew ki shu iaid shu ieng kyreil khlem 
nongrim bad mian pa mian ki shu lip la ka lip 
ka main longbriew. Wat la ki ksaid ban trei 
kam babha ki briew kim shaniah shisha ia ki. 
Kiwei pal kiba bun hi ki ngop ha ka kiad. 
Ki kylla long ki mraw kiba khum hi da lade 
ia laJe. 

Ka Seng Tipblei Tipbriew iyngba ka La- 
wei Ba Phyrnai ka ju thoh shibun ki Jingthoh 
kiba kdew belt ba ka jingbymhok kam lah ban 
ai jingtngen ia u briew. Kam bein, kam pyn- 
rem hynrei ka sngewlem ia ki. ‘Ka shem ba 
kam dei shuh tang ka jinglalot lane ka jing- 
tlot Jong ki briew hynrei ka la dei ka jing- 
pang kaba ktah ia ka jingmut jingpyrkhat. la 
kane la paw shai ha kawei ka jingthoh kaba 
ka la pynmih ha ka Lawei Ba Phyrnai Vol. IV 
No.8 ha ka 16 tarik Naitung kaba thoh kum* 

HC — 

‘Ka jingkwah spah bymhok 
Kam dei shuh tang ka jinglalot, 

Kam dei ruh tang ka jingtlot 

Hynrei ka dei ka jingpang 

Ka jingpang kaba ktah ia 

Ka jingmut jingpyrkhat 

Ka long kum ka ka jingpang shini 

Kaba uba pang u kwah shi kwah 

Ban bam mithai 

Um lah ban ialeh pyr^hali 

la u Roskula 

Lymda u don ka mon kaba jwat. 

Ka Jingpang kwah spah bymhok 
Ka donkam ia ka mon ba Jwat 
Lada ym lah pynkoit ia ka 
Kan iap ka jingialiplem 
Ynda ka Jingiatiplem ka la iap 
Kan pyut 

Ynda ka Jingialip lem ka la pyut 
Uba pang um tip shuh ba u pang 
Un sa babe dier por 

Don shibun kiba koit na kane ka jingpang 

Ka Jingkoit ka mih na ki hi 

Jar Jar bad U Blei 

Kiba mon ban koit ki lah ban koit. 

Ynda ki briew ki la sngewthuh ia ka Jing- 
pang spah bymhok bad ynda ki la kylla shi- 
sha na lade ki sa sngewthuh ia ka dor Jong 
ka kamai hok. Naduh kata ka por ki thirang 
bad ki sliang ia ka hok bad ka jingsuk ka wan 
ha ki. 

Ka jingkyrmen da lei lei ruh katn ju rngad 
noh hynrei ka iai kyrsoi. Dei tang kito kiba 
la mad ia ka ki sngewthuh ia ka dor jong 
ka. 

Ha kawei ka sngi u Aidak u ioh ia ka 
shithi na u Kram ban kyrpad ban shon biang 
ia katei ka jingthoh ha kawei pat ka sien 
pynmih ha ka Lawci Ba Phyrnai. U Aidak u 
shon biang ia ka ha u Kylla Lyngkot. 
Arsngi hadien ii Modar ruh u pynphai mon 
sngewbha noh ia k:i spah bymhok. 

Hadien shibnai u Aidak u la ioh biang sa 
kawei pat ka shithi na u Kram kaba thoh 
kumne — 

“Naduh ba iiga la pyjiphai ia ka spah 
Bymhok, nga la nang ban rwai. 

Mynshwa wat la nga icynud sur ruh, 

Ka shu rngad khicm sngcwthuli, 

Imat ka jingrwai ka long tang kum ka 
rngai. 

Nga kmen ka mynsiem bad nga suk shibiin 
mynta 

Nga kwah dik dik ba kiwei ruh 
Kin ioh mad ia kane ka jingkmen 
Kaba nga la ioh mad'’ 

U Aidak u pynmih ia katei ka jingthoh 
ha ka Lawei Ba Phymai. 

Ka jingkyrmen ka la wan pat ha ka imlang 
sahlang. Ki briew ki la sdaog ban iaiap khana 



tang ia kiei kiei kiba bha bad kiba pynsngew 
bha. 


Ha ka 18 tarik u Rymphangki dkhot jong 
ka Seng Tipbiei Tipbrie^ ki la ia kynduh lang 
ban pyrkhat da kumno ban bsuh shuh shuh 
ia ka mynsiem lipblei tipbriew ha ki briew. 
Ka Lawei Ba Phyrnai ka la trei la ka kam 
bad ka la sci soh shibun eh. Ka ju ioh jing- 
thoh na kylieng kaba kynpham bad ai mynsiem 
ia ka jiiigtrei jong ka. ki riew pyrkhat ki iaroh 
ia kane ka Seng namar ba kam ju beih iano 
iano ruh, kam ju ia shah liang mamla kam 
ju iit burom laladc bad kam ju tynruh pynkhih 
pyrthei ei ei ruh; hynrei ka ialeh ban khyllie 
ia ka bor jong ka jingiatiplem khlem da 
sngcw hok sngew khuid ia lade. Kam ju kdew 
kti iakiwei pat hynrei beit tang ia ka jingshi- 
sha. 


Ha kata ka jingialang ka jong ki ki la 
pyrkhat ban leit pynlong jingialang sha ki jaka 
bapher banher. Ka la don baroh 48 ngut ki 
dkhot bad kito baroh kiba pynphai mon sn^w- 
bha ki la ia long dkhot. 

“Ngan pynlong noh da ka tyrko ha ki 
bynta bapher bapher jong ka Ri” la ong u 
Binong. 

“Kaei kata ka tyrko?” la kylli u Donlak. 

‘*Ka jingiatainia” jubab u Binong. 

“Kam long” la ong u Khel “ia ka Tip- 
blei Tipbriew ym donkam ia tainia ei ei ruh 
namar ka da long lypa kaba shisha bad ka 
bymdon nia ban ong da kumwei pat. Ka bha 
ba ngin shu ia leit phylliew jingmut.” 

“Ngin ia leit pynlong jingialang ban ia 
phylliew jingmut kumno ban khyllie pat ia ka 
tipblci tipbriew” la ong u Kram. 

Hadien ba la ia beit lang baroh la khot 
ia ka jingialang ha ka 19 tarik u Lber ha 
ling Dorbar Shnong. Ki paid bah kiba bun 
ki la ia wan, bad kynthei bad shynrang. U 
Aidak u ia batai ia ka jingthmu balei ba ka 
Seng ka sngewdonkam ban don kum kane ka 
ka jingialang. Ha ka jingkren jong u u la ong— 

Naduh mynshwa ngi la ju iohsngew ba ki 
ong, 

Ka Hok. ka kyntiew ia ka Jaidbynriew. 
Kane ka jingong ka long kaba shisha. 
Ym lah ban ong da kumwei pat. 

Ka Hok kam shong tang ha iing Syiem 
Ne iing paki dulan. 

Ka shong bad ka dei ban shong ha man 
la ka thliew iing. 

Ka dei ban rung ha man ka dohnud briew 
Ka hok kam ju peit khmat iano iano ruh. 
Kam ju kdew kti ia kiwei, 

Hynrei ka iit tang ia ka Hok 
ka sdang na lade hi. 

Kam don jingiadei ei ei ruh bad ka juk, 
Kara ju kyrsuin lang bad ka juk. 

Hynrei ka ieng skhem ha la ka nongrim 
Ka dei ban ioh jaka naduh Rympei, 
Haduh ka imlang sah lang, 

Ka trei ka ktah. ka kamai ka kajib. 

Bad ha ka sain pyrthei. 
la ka Tipblci Tipbiiew iuh 
La seng nongrim halor ka Hok. 

Ngi kwah ban ia phylliew jingmutbad phi 
Da kumno ngin kh\ilic pat 
la ka mynsiem tipblei lipbriew. 

Sngewbha ia ai jingmut lem. 

Mar ia shong u Aidak, joit icng u Phler, 
“kumba phi kyrteng kumta ruh phi Aidak” u ong. 

Shaid rkhic ki paidbah. U Phlor ruh u rkhie 

lang. 

‘•Ka jingiakhih lynga jong u paid ka Ri 
kam lah ban pynim lymda don ka Tipblei 
Tipbriew” u ong, “dci ka tipblci tipbricw kaba 
pynioh ia ka Hok bad dei ka Hok, kumba 
phi la ong, kaba kynticw ia ka jaidbynriew. 
Dci ban khyllie ia ka tipblci tipbricw na la 
rympei. Hynrei kumno ngin leh haba n para- 
doh parasnam jong ngi, u khun u kti, u kur 
u jaid jong nei hi um long uba tipbriew. 
U thok u shuicor. Naduh uto rit haduh uba 
heh, um long uba lah ban shaniah.” 

‘Ta kata ngi la iohsngew” ong u Aidak, 
“hynrei da kumno yn khyllie ia ka mynsiem 
tipblei tipbriew?” 

“Nga uba trei kam lajong” la ong u Phler, 
*‘uba don la ki nongtrei, nga shem kini ju trei 
hok, kiba pnah ktien, hynrei ki thok bad kini 
kitkhia ia la ka kam. Hato ym dei ka jing- 
bymtipbriew? Ynda duh ka k;rm jong nga, ki 
ruh ki ia duh bylia lang. Da kumno yn leh 
ia kata.” 

“Dei kata kein kaba ngi dei ban pyrkhai, 
kumno yn ialeh” la ong u Roilang. 

“Ngan ai ia phi ia kawei ka nuksa. Phi 
bah Roilang phi dang ia dei shikur bad u Dlan 
bad phi tip balei ba u Dlan u kylla dux, u 
hap die ia ki kali jong u baroh artylli, ym 
dei ba bam klep ki nongtrei jong u ? Nalor ba 
kim ia trei hok, ki bam lut ia ka l.amai jong 
u. lano phin kyiinoh? Phin kynnoh tang ia 
uba heh? tang ia uba riewspah?” la kren dom 
u Phler. 

“To ia kren lem sa kiwei kiwei de” la ong u 
Aidak. 

“Phi ong kumno bah Tom?” 

Hamar l^ta ka poi ieng ka Kong Ailak. 

“Nga sngewtynnad ia ka Seng jong phi. 
Nga ju pule thikna ia ka Kot Idiubor jong 
pm bad ka ai mynsiem shibun eh” ka ong, 
“ka don ka jinglong bym kitkhia ha kine ki 
por, kiba nang tang ban kynnoh ia kiwei bad 
kiba stad ban wohdong. Mano ba iap. lap 
baroh cm?” 

*‘Mano byoi kitkhia, uba rit ne u ba heh, 
uba riewspah ne ubaduk?” kylli u Phler. 

“Kam dei ka kyrdan, kam del ka spah, ho” 
ka ong, ka da ringsur bad ka pliai artad sha 
u Phler. Kiba bun ki ia ikhie. 

“Wat ia rkhic” ka ong bad iaiade pat ka 
sam rkhie, kiwei ruh ki ia rkhie lang. 

“Ka dei na u briew hi” ka ong, ‘‘kane 
ka juk jong ki ka la phei ho, kiba rit ha la 
ka jingkyreit barit. kiba heh ha ka jingsarong 
baheh. Don kiba bha, ngam ong ba kim don. 
Ki don shibun, hynrci kiba siiiew ruh ki la 
nang ia roi le.” 

“Phi mui ban ong kunino?” kylli u Tom. 

“Nga mut ban ong, uba rit ne uba heh ruh 
haba u leh bymbok, ka jingsniew bad ka jing- 
saja lea Jong kumjuh.” ka ong. “Wat tharai 
kin lait. Lymda kumta te yrn don Blci shuh 
hi.” 


Ha kane ka jingiaphylliew jingmut don shi- 
bun kiba ia kren. Baroh ki da ia sngewkhia. 
Don kiba kren shaphang ka jingshyrl^i jong 
ka spah bymhok, don kiba kdew ^baphang ka 
Jingbymhok ha ka trei ka ktah bad ia ka 
mynsiem bym kit khia bad kaba shyrkhei tarn 
ka long ka jingsngewhok Jong ka jingbymhok. 

U Tom u ai jingmut katto katne kuinno 
ban khyllie pat ia ka jingtipblei tipbriew, u ong— 

•‘Ngim dci ban pyrthiih bud ia kaba sniew 
Ngim del ban ia lung lok bad ki biiew 
ki bym kitkhia ne ki bymtip 
briew. Ich kin ia im marwei shato. 

Ngim dci ban pynshah shkor ia ki khana 
ba sniew namar ka pynsniew jingmut lang 
ia ngi. 

Ngi dci ban set kyllut ia la ki shkor haba 
ngi iohsngew ia ki khana sniew ba 
pynjah burom. 

Nginidti ban ia lur tyllau lang ia ka 
kam loini lorhap ioh ka nang rhem 
ka jingsniew. 

Ngin ia pur ia lap tang ia kiei kiei kiba 
bha, kiba sngcwtynnad bad kiba pynsngew- 
bha. 

Ngi dei ban ialch ban trei hok, bad leh hok 
ia lade shimet shimet.” 

U Binong, shwa ban pynwai, u ong ba ym 
don kawei pat ka lad ka ba lam sha ka jing* 
suk jingshngain lait noh tang ka jingmut hok» 
trei hok, leh hok badimhok. Uwel pa uwei 
ha la ka jong ka bynta u dei ban kitkhia ban 
trei hok bad leh hok ia la ka kamram. 

“Shwa ba ngin ia pra ngan kyrpad ia u 
bah Khel ba un kren hapdeng jong ngi” la 
ong u Binong. 

U Khel u long bad u kren, 

“Nga ai khublci ia phi baroh. 

Hapdeng ii lyoh ba iong ba rben 
nga iohi ia ku dak jong ka jingkyrmen 
Kaba thaba khlel' shi khlok 
ban phai dien sha 'a clicn trai 
Kaba long “Kamai ia I. a Hok.” 

Khnang ba ngi kum ka Ri bad 
ka jaidbynriew ngin im 
Nangia ii iat hull khan a Shapliang ka jaidbyn- 
riew kaba thy Hi, 

La don kawei ku jaidbynriew hyndai 
Shaphang ka thain pasiphik, 

Ka long ka jaidbynriew kaba stad 
ha la shimet shimet 

Hynrei kam ju nang ban ia trei lang. 

Wat ha ka bira phyrlhei 

Ki pynksan mal-iah ia lade 

Ka Ri jong ki kaba riewspah 

Hynrei ka jaidbynriew kaba thylU 

Ki kmen khlem sngcwthuh hapdeng ka jingma 

Wat la ka Ri ka thylli ha ka ki bun ki bynta. 

Wat ia kim donkum donjam 

Kim treh ban kit nong 

Ba ki jaituh ba ki sarong. 

Ha ki bun ki kam ki khun jong ka Ri 
Kim treh ban ia trei da ka met da ka kti 
Kumta ki kam ki sah thylli. 

Kim tip ba ka don ka jingma 

Ba ka Ri ka thylli ha ki bun ki bynta 

Ki don ki phlang ba jyrngam ha ki pyntha 
Ban bsa ia ki masi u dei uba bha 
Ki khiin jong ka Ri kirn iohi 
Ba u phlang ba jyrngam u dei u jong ki. 
Ki tur ki bar ri sha ki I urn ki pyntha 
Ba ka Ri ka thylli ha ki bun ki bynta, 

Nangta, 

Nongthied ki ia bun, thylli ki nongdie 
Nongwei na bar ri u peit u samrkhic 
Namar ba thylli u wan peit u wan sma 
U .shcm ba ka Ri ka thylli ha ki bun ki 
bynta. 

Shull shuh, 

Ka Hok ruh khreng khrcng ka thylli 
Da ka pap ki pyndap ia jaka ba siicla 
Balei ka Ri ka thylli ha ki bun ki bynta ? 
Ba kirn ia tur ki khun ka liima 
Balei ki khun ka hima ki ia iah? 

Namar ban trei ia ka kam kim ia kwah 
Ha kaba khadduh, 

Ka jaidbynriew ka thylli 
Ka iap, ka jah ryngkat bad ka Ri. 

Peit ka nuksa 
Ha ka porpynher kba 
Ka Iyer la ka don, ban beh kam treh 
Ki briew ia u skum da ka ding ki pynmeh 
Te ka Iyer kaba khluit sha suin ka shu her 
Ka Iyer ba nabar ka beh ban pynher 
Kane tang khyndiat kadei ka nuksa 
Ka Ri ba thylli ka don ka jingma. 

Nga kren namar ba phi kwah ban kyrsiew 

Ja^ kafmynsiem tipblei tipbriew 
Ka dei l^jingsneng ia ngi 
Kaba ma ban Tong 
Ka jaidbynriew ba thylli. 

Ka trci ka ktah jong ka kong Pan ka 
laid bad ka roi bha. Ki briew ki iu sop ban 
ihicd jingthied na dukan ka kong Pan namar 
ba ka thew ka woh ka biang bha bad ba ka 
dor ruh kani ju palat. Suki suki ki la nang 
pynheh ia ka dukan. Baroh ki jingdonkam iing, 
naduh ka bam ka dih haduh ki mar ki mata 
ki ioh lut na ka dukan ka kong Pan. U 
Khel bad ka Thei ki ju iarap hok ia la ka 
kmie ha ki phang baroh. Mynslep myn.step u 
Khcl u minot ha ka ai bam syiar bad u buh 
ia ki pylicng lia dukan. Ka iaid bha nadong 
hadong ka tici ka kiab jong ki. Ym slem 
liadien u Khel u pyniaid sa ia ka dohsyiar 
bad ynda ka la iaid bha u sdang sa ka sha- 
lan sha baroh kawei ka sor. 

Ka kong Nob bad ka Rcl ki suk ki kmcn 
ha iing ka kong Pan. Ka jinglrei hok jong ki 
ka pynlong ia ka kong Pan ban ieit ia ki kum 
la kiba ha iing trai. Ynda ka kam ka ia iaid 
bha ki sa thied kali biang ban kham iaid ka 
trei ka ktah. 

“Nga ju kynmavv ia ki ktien jong phi 
kong Nob” ia ong ka kong Pan, “ba ka spah 
ba kamai Hok ka ai jingsuk jingtngen ha- ka 
dohnud. Ng^ sngewbha ba ngi ,1a lait na ka 
tyngam u soitan.” 

“Ka diir khmat jong phi ruh kong mynta 
ka shai kdar kda?” la ong ka kong Nob, 
“hynrei mynshwa Wid la phi ioh kyrhai ruh phi 
lip u niuhmat. Wat ka khmat peit jong phi 
ruh kam shai, kam phyrnai satia.” 

Ka kong Nob bad ka Rel ruh ki ia 
pahuh pahai. Ha iing ki suk ki kmen bad ka 
Iyer pyngngad ka bch hir hir ha iing jong ki. 

U Khel haba u la inad ia ka jingsuk ha 
iing la jong u kwah ban s:un lem ia kata ka 
jingsuk sha kiwci ruh. U irei borbah ha ka 
Seng Tipblei Tipbriew. Urn ju pep ban Ihoh 
ei ei ha ka Lawei Ba Phyrnai. Kawci ka 
jingthoh kaba u thoh lia ka dur jong ka 
jingiathuhkhana ka long shaphang u Kyntiap 
Thudspah. U bata< shaphang uta u Kyntiap 
Thudspah ba u long u briew u bym ju neh 
jing milt, hjnrci u kyntiap na ka kai^ei kyn- 
hun sha kawei pal ka kynhun, kat shaba u 
sngew ioh jingmyntoi. Ha man kano kano ka 
kynhun thymmai kaba u leit ia lok, u iaroh 
ia kata ka kynhun bad u da bcin ruh ia ka 
kynhun rim. 

Kaba phylla shapliang uta u briew ka long 
ba um ju ieh ia u bilor umphniang kat sha 
ba leit. Ki briew kim tip balei u rah ia uta u 
bilor umphniang. Ha kawei ka sngi u Biejsian 
u lap ia u ba u leit sha iing u Donbor. U 
Biejsian u bud nadien nadien bad u lap ia u 
Kyntiap Thudspah ba u sei ia u bilor um- 

phniang bad ba u pynkhem met khein phad ia 
u Donbor da kata ka umphniang. Naduh kata, 
ka sngi u Kyniiap Thudspah u ioh lut kat 
kaba u kwah na u Donbor. U leit man la 
ka por sha u Donbor bad um ju kren ei ei 
pyrshah ia u. 

Ha kawei ka sngi u Biejsian ii kylli ia u 
Kyntiap I'Jnidspah. 

“Balei phim ju ia lang lok shuh bad u 
Dubbor? imat phi ia kham iajuh ia Jem bad 
LI Donbor mynla.’’ 

“U Duhbor u dci u byin larkain” u ong. 
‘■Katta nga la ia lang lok bad u jiga la tip 
lut sliaphang jong u. Ka sarong ruh ha u 
hi, ka biej ruh ha u hi. Bad u Donbor te 
Jang shi shatak ruh um kol.” 

“Tharai lashai lashisngi u Duhbor u ioh 
bor biang?” kvili u Biejsian, “kumno pat phin 
Ich?” 


“Ngan .sa peit ha kata ka por” u jubab 
“ia mynta hi um don nongrim.” 

“Kaei ka nongrim jong phi pat?” kylli u 
Biejsian. 

‘‘Ka nongrim jong nga bad ka nongrim 
u Donbor ka dei ka juh” jubab u Kyntu^ 
Thudspah. 

“Mynshwa pat balei phi seng nongrim bad 
u Duhbor?” kylli u Biejsian. 

“Mynshwa hooid ynda nga la pyr- 

khat bha pat nga shem ba ka nongrim Jong 
u Donbor ka khambha ban ia ka jonc u 
Duhbor.” 

U Biejsian luiba u pynkut ia kata ka 
jingiathuh khana ii ong, “ica nongrim kaba iai 
kylla kam dei ka nongrim kaba liok. Ym 
don kawei pat ka nongrim kaba kham skhem 
ban ia ka Hok.” 

Haba ka khaii ka paleng bad ka trei ka 
ktah Jong u Khel ka la iaid bha, u wei Me- 
khla u la wan ia kynduh ia u. Une u kwah 
ban shim ia ka khlaw Jong ka jaid Rijaid ban 
shalan dieng u la batai ia ka jingthmu Jong u. 

“Nga la ia kynduh ia u trai khlaw hynrei 
um mon ban ai ha nga” u ong, “lada un ai 
un ai tang ha uno uno uba dei u Rijaid. U 
ong ba ia u Rijaid te ka musur ruh un nym 
shim. U bym dei u Rijaid u hap siew musur 
nalor kador khlaw.” 

“Phi phi kwah aiu na nga”? u Khel u 
kyUi belt phak phak. 

“Phimdonkam banlutei ruh” u ong, “ngan 
lut ma nga nadong hadong bad ngan ai ia phi 

arphcvv hajar tyngka nalor ka san tyngka ha ka 
shispah na ka jingioh nong.” 

U Khel u peit ia u bricw bad u shu sngap. 

“Ngan thied da ka pisa jong nga hynrei 
ngan ai kyrtenp ha phi,” ia ong u Mekhia, 
“namar phi phi dei u Rijaid phin ioh beit 
bad nalor kata ka musur ruh phin lait”. 

“Em phi kum kata tc ngam treh” la ong 
u Khel. 

“To ngan ai ia phi sanphew hajar” la ong 
u Mekhia. 

“Kam dei ia ka tyngka. Ngam kwah 
tyngka. Ka daw kaba kongsan ka long ngam 
kwah kum ia kata, ngam kwah ban die ia la 
ka kyrteng” la jubab ii Khel. 

“Baroh baroh ki ialeh ia knla” la ong u 
Mekhia. 

“Ai kin leh. Ka don artylli ka pop hang- 
ne - kawei ka dei ka thok bad kaba ar pat, 
kaba dei ia la ka kyrteng ka dei kaba die ia 
la ka longrynieng. 

“Tang shipor n^n ai kyrteng ha phi, ha- 
dien pat ngan sa ai ha lade ne hano hano” u 
ong. 

“Lada tang shi kynta riih ngan die ia la ka 
kyrteng ka miit nga la die ia la ka longrynieng 
jong ki khun ki ksiew bad ki para ki pyrsa jong 
nga shi Junom, pateng lu pateng” la ong u Khel. 

“Balei phin sngewch sa rat ia ita?” ong u 
Mekhla. 

“Balci ngan sngcw jem kat ia kaia” c.ng ii 
Khel, “nga nga dei a Rijaid, horkit liordang ngam 
dei ban die ia ka long rynieng jong ki Rijaid 
pateng la pateng. Kcin noh wat kren shuh ia 
kata. Lada nga die ia la ka kyrteng. nga die 
ia la ki khun ki pyrsa.” 

U Mekhla ynda u iohi ia ka jing.skhem 
jingmul jong ii Khel u mih iamrem noh na iing 
u Kliel. 

“Don bun rukom ki jingpynshoi kiba wan 
tynjuh, lada ngam kynmaw la U Blci, ngan 
jin da la ngop ban die noh ia la ka long ryn- 
ieng namar u sbai rupa” la kren vveibiiew u 
Khel, “Lada ngam ioh ia ka spah da ka ka- 
mai hok, ka bha ba nga iap tyrkhong. Ka 
kamai umsycp ka dei tang nia ka ka ban kyn- 
tiew ia ka longbriew munbriew ba shisha.” 



